Izvor: JužneVesti.com, 11.Okt.2018, 08:35\nTrudnice, mame, porodilje, kao i očevi i ostali građani koji su oštećeni novim Zakonom o finansijskoj podršci porodici, kako je najavljeno iz Inicijative Mame su zakon, okupiće se danas od 17 sati na Trgu kralja Milana u Nišu.\nZakon koji je stupio na snagu 1. jula, a između ostalog naknadu porodiljama tokom bolovanja sveo na 1.000 dinara mesečno i diskriminisao mnoge grupe žena, ljude je naveo da izađu na ulice kako bi izrazili svoje nezadovoljstvo takvim odnosom >> Pročitaj celu vest na sajtu JužneVesti.com << države prema porodici, uprkos deklarativnoj brizi za poboljšanje nataliteta.\nZbog toga, iz Inicijative Mame su zakon, traže promenu spornog zakona i pozivaju građane da se pridruže protestu koga organizuju u centru Niša.\nProtestom želimo da postanemo vidljivije, da pokažemo koliko ima trudnica i porodilja koje trpe egzistencijalne posledice usled primene Zakona o finansijskoj podršci porodici sa decom - navode iz Inicijative.\nNa protestu će, kako najavljuju, govoriti izvršna koordinatorka Centra za devojke Tatjana Nikolić, predsednica Udruženja Porodična Filharmonija Milica Bugarin, majka deteta sa invaliditetom Jelena Stojanović, predsednica udruženja poslovnih žena jablaničkog i pčinjskog okruga Olivera Jović i predsednica preduzetnika Leskovca Aleksandra Piljić, predstavnica Udruženja romkinja Osvit Ana Saćipović, Dragan Đorđević iz Odbora za ljudska prava i narodna poslanica Tatjana Macura.\nPodsetimo, od stupanja na snagu novog zakona, tokom porodiljskog odsustva ili za negu deteta žene će primati malo para, a u nekim slučajevima i svega 1.000 dinara mesečno.\nOštećene su majke koje rade kraće od godinu i po dana u kontinuitetu, preduzetnice, one koje imaju decu sa invaliditetom, deca mlađa od 10 godina koja su rođena kao treće i četvrto pre stupanja Zakona na snagu. Kako navode iz Inicijative, novim zakonom su diskriminisane i majke koje zarađuju više od tri prosečne plate.\nDanas: U Nišu danas drugi protest inicijative #MameSuZakon\nN1 televizija: "Mame su zakon" u Nišu: Naknade ne ispod minimalca\njuGmedia: Protest mama na centralnom niškom trgu zbog lošeg zakona\nJužneVesti.com: Mame iz Niša protestovale zbog novog Zakona [foto]


2. maj/svibanj, 2016.\nMilitantna organizacija “Islamska država” (IDIL) će još dugo biti izazov, izjavio je direktor američke obaveštajne službe (CIA) Džon Brenan (John Brennan).\nOn je izjavio za televiziju “En-Bi-Si” (NBC) povodom pete godišnjice ubistva Osame bin Ladena, lidera ekstremističke Al Kaide, da bi neutralisanje lidera “Islamske države” imalo “veliki uticaj” na poraz ove militantne organizacije koja je preuzela primat od svoje prethodnice.\nZa sada je nepoznata lokacija na kojoj se nalazi čelnik IDIL-a Abu Bakr al-Bagdadi.\n“On je veoma važan i mi ćemo uništiti IDIL. U to nema sumnje. Moramo da uklonimo vođstvo koje usmerava organizaciju na izvršenje stravičnih zločina”, kazao je Brenan.\nAmeričke specijalne snage ubile su bin Ladena 2. maja 2011.\n“Uništili smo veći deo Al Kaide, ali ona nije u potpunosti eliminisana. Stoga moramo da budemo obazrivi. Sada sa novim fenomenom (IDIL), to će za nas biti još dugo izazov,” istakao je šef CIA.\nOn je dodao da je IDIL velika grupacija i da “nije samo organizacija, već i fenomen.”\n“Znamo da IDIL nastoji da izvede napade u Evropi i drugim delovima sveta. Takođe, tesno sarađujemo sa našim evropskim partnerima da otkrijemo ove terorističke planove i uspešno smo sprečili mnoge napade u Evropi. U toku je intenzivna razmena obaveštajnih informacija u cilju sprečavanja akcija terorista”, naveo je.\nBrenan podseća da se ovoj grupaciji pridružio veliki broj militanata izvan Sirije i Iraka jer je uspešna u pridobijanju “srca i duša” ljudi koji su zaslepljeni religijom.\n“IDIL je uspeo da iskoristi situaciju kao i zloupotrebe i korupciju vlada u Siriji i Iraku da privuče šire slojeve stanovništva. Tako je ojačao mnogo brže nego što smo mislili”, istakao je Brenan.\nOn je dodao da ekstremistima idu u prilog i stravični napadi snaga sirijskog predsednika Bašara el Asada na sopstveno stanovništvo, uključujući i hemijskim oružjem.\nCIA je obeležila petu godišnjicu ubistva Osame bin Ladena objavljivanjem na Tviteru operacije američkih specijalaca na skrovište lidera Al Kaide u Pakistanu.\nAkcija njegove likvidacije prenošena je kao da se događa u stvarnom vremenu. Objavljeno je niz detalja operacije koja je dovela do otkrića skrovišta tadašnjeg američkog neprijatelja broj 1 i najtraženijeg čoveka na svetu, što je izazvalo kritike dela posetilaca.\nPrikazana je i čuvena slika predsednik SAD Baraka (Barack) Obame i drugih visokih zvaničnika koji su pratili operaciju u prostoriji Bele kuće za krizne situacije.\nSa 1.33 miliona na Tviteru, CIA je od kako se pridružila ovoj društvenoj mreži februara 2014. postavila 1662 tvita.\n“Mi smo prvi u liniji nacionalne odbrane. Postižemo ono što drugi ne mogu i idemo tamo gde drugi nisu u stanju”, piše na Tviteru CIA-e.\nNa Tviteru američke obaveštajne službe nedavno su prikazani i video o havariji u nuklearnoj elektrani Černobil i lažni nacistički pečat.\nAl Kaida oslabila, ali preti\nTeroristička mreža koju je organizovao Osama bin Laden, iako oslabljena, i dalje živi i predstavlja pretnju, ocenjuje agencija “Frans press” (AFP).\nAl Kaidu je vremenom zamenila nova ekstremistička sila “Islamska država”, ali ona i dalje, prema oceni stručnjaka, predstavlja potencijalnu snagu i opasnu pretnju.\nU Siriji i Jemenu ekstremisti Al Kaide su iskoristili haotičnu situaciju i preuzeli kontrolu nad ne tako malom teritorijom, pa su se čak predstavili i kao alternativa brutalnoj vladavini “Islamske države.”\nAl Kaida je osnovana krajem 80-ih godina prošlog veka, a u vreme kada su američke specijalne snage ubile Bin Ladena u Pakistanu, 2. maja 2011. godine, ta teroristička organizacija je već bila prilično "načeta" pošto su mnogi njeni borci i lideri bili ubijeni ili uhapšeni u američkom "ratu protiv terorizma".\nAjman el Zavahiri\nU redovima Al Kaide počelo je da raste nezadovoljstvo kada je Ajman el Zavahiri zauzeo Bin Ladenovo mesto. Istovremeno, irački ogranak Al Kaide se izdvojio i formirao IDIL.\nNakon što je osvojila veće delove u Iraku i Siriji 2014. godine, ta grupa proglašava islamski kalifat u oblastima pod njihovom kontrolom i menja ime u jednostavno – “Islamska država.”\nOd tada, IDIL je praktično "zasenio" bivše partnere pošto je na svoju stranu privukla na hiljade džihadista i preuzela odgovornost za napade u kojima su na stotine poginuli u Briselu, Parizu, Tunisu, Turskoj, Libanu, Jemenu, Saudijskoj Arabiji, kao i u ruskom avionu koji je oboren nad Egiptom.\nPožurivši da proglasi kalifat i uspostavi svoju vlast, “Islamska država” je, međutim, postala lakša meta, ocenjuje AFP.\nFrancuski ekspert za islam i džihadističke grupe Žan-Pjer Filiju ističe da je IDIL posebno efikasan u korišćenju savremenih tehnologija, u čemu prilično nadmašuje rivale.\n"Propaganda Al Kaide je postala nevidljiva na društvenim mrežama zahvaljujući medijskoj ratnoj mašineriji koju je 'Islamska država' uspešno razvila", kazao je on.\nVilijam Mekants sa Instituta Brukings se slaže da je Al Kaida slabija od “Islamske države”, ali smatra da se oporavila, posebno u Siriji i Jemenu.\nOgranak Al Kaide u Jemenu je osvojio značajnu teritoriju na jugu i jugoistoku zemlje, dok se vlada bori protiv šiitskih pobunjenika.\nSAD i dalje smatraju Al Kaidu ključnom pretnjom i protiv te grupe u Jemenu vode "rat dronovima".\nU napadima bespilotnih letelica ubijeni su mnogi istaknuti operativci, među kojima i drugi čovek Al Kaide u lancu komande, Nasir el Vuhajši, juna prošle godine.\nBivši obaveštajac Alan Rodijer je početkom aprila za francuski sajt Atlantiko naveo da "smrt oca Al Kaide ni na koji način ne znači i kraj za njegove potomke".\n"Ovaj džihad će potrajati decenijama", smatra Rodijer.\nIDIL s teritorijom gubi i zaradu\nUspješna saradnja u borbi protiv IDIL\nIDIL se štiti ceradama od vazdušnih udara SAD


Nova pretnja Srpskoj i Dodiku iz Nemačke - 16.12.2021, Sputnik Srbija\nNemačka se u EU zalaže za kažnjavanje Milorada Dodika i Republike Srpske, smatrajući da su težnje za otcepljenje opasan napad na jedinstvo BiH i suprotne Dejtonskom... 16.12.2021, Sputnik Srbija\nBurger je, na pres konferenciji, upitan za sankcije protiv RS, objasnio je da se ministarka spoljnih poslova Nemačke Analena Berbok, na marginama saveta šefova diplomatije EU založila da Unija mora uputiti jasan signal prema naporima za otcepljenje i osigurati da destruktivna politika Dodika i RS ne ostanu bez posledice.Burger je preneo da Nemačka trenutno vodi razgovore o tome sa evropskim partnerima, ali i sa SAD i Velikom Britanijom na marginama G7 sastanka šefova diplomatija.Prema njegovim rečima cilj tih razgovora je da se pokaže jasno odbijanje neprihvatljivim tendencijama otcepljenja, preneo je Tanjug.Podsetimo, član Predsedništva BiH Milorad Dodik izjavio je u sredu da je ambasadorki Nemačke u BiH Margret Uber rekao da njega ne obavezuje ništa što govore nemački zvaničnici i da ne može da spreči uvođenje sankcija.\nNemačka se u EU zalaže za kažnjavanje Milorada Dodika i Republike Srpske, smatrajući da su težnje za otcepljenje opasan napad na jedinstvo BiH i suprotne Dejtonskom miru, istakao je portparol Ministarstva spoljnih poslova Nemačke Kristofer Burger.\nBurger je, na pres konferenciji, upitan za sankcije protiv RS, objasnio je da se ministarka spoljnih poslova Nemačke Analena Berbok, na marginama saveta šefova diplomatije EU založila da Unija mora uputiti jasan signal prema naporima za otcepljenje i osigurati da destruktivna politika Dodika i RS ne ostanu bez posledice.\n“Za nas je jasno da nećemo bilateralnu podršku usmeriti u jedan entitet koji aktivno radi na razbijanju zajedničke države BiH i da ćemo se i na nivou EU zalagati da se raspodela sredstava za projekte odgovarajući prilagode. Želimo i unutar EU da razgovaramo o restriktivnim individualnim merama EU protiv onih koji dovode u pitanje teritorijalni integritet zemlje”, naglasio je on.\nBurger je preneo da Nemačka trenutno vodi razgovore o tome sa evropskim partnerima, ali i sa SAD i Velikom Britanijom na marginama G7 sastanka šefova diplomatija.\nPrema njegovim rečima cilj tih razgovora je da se pokaže jasno odbijanje neprihvatljivim tendencijama otcepljenja, preneo je Tanjug.\nPodsetimo, član Predsedništva BiH Milorad Dodik izjavio je u sredu da je ambasadorki Nemačke u BiH Margret Uber rekao da njega ne obavezuje ništa što govore nemački zvaničnici i da ne može da spreči uvođenje sankcija.\n"Nisu mene izabrali Nemci, izabrao me je moj narod. Ako vi uvedete sankcije, niko od Nemaca neće moći da razgovara sa nama, ni sa jednim načelnikom, ni sa jednim funkcionerom iz vladajuće garniture", rekao je Dodik.


Centriranje Trapa Tata\nOvlašćeni Servis je proveren i pouzdan auto servis, koji sa lakoćom i u kratkom roku profesionalno radi centriranje trapa na Tata vozilima. Ako tražite pouzdan i kvalitetan auto servis koji efikasno i sa lakoćom rešava probleme na Tata vozilima Ovlašćeni Servis je pravo mesto za Vaš automobil.\nCentriranje Trapa Tata Cena\nOvlašćeni Servis je proveren i pouzdan auto servis, koji sa lakoćom i u kratkom roku po vrlo povoljnim i pristupačnim cenama profesionalno radi centriranje trapa na Tata vozilima. Ako tražite pouzdan i kvalitetan auto servis koji efikasno i sa lakoćom rešava probleme na Tata vozilima po povoljnim cenama Ovlašćeni Servis je pravo mesto za Vaš automobil.\nCentriranje Trapa Tata Delovi\nOvlašćeni Servis je proveren i pouzdan auto servis, koji sa lakoćom i u kratkom roku po vrlo povoljnim i pristupačnim cenama sa originalnim delovima profesionalno radi centriranje trapa na Tata vozilima. Ako tražite pouzdan i kvalitetan auto servis koji efikasno i sa lakoćom rešava probleme na Tata vozilima po povoljnim cenama sa originalnim delovima, Ovlašćeni Servis je pravo mesto za Vaš automobil.


DS o uvodjenju povereništva i sednicama Skupštine - JUGPRESS\nDS o uvodjenju povereništva i sednicama Skupštine\nNakon ostavke predsednika GrO DS u Leskovcu Živojina Stankovića, Izvršni odbor DS 18. decembra doneo je odluku o uvođenju povereništva u Gradskom odboru, a za poverenika je imenovan Ivan Stojanović, rečeno je na današnjoj konferenciji za novinare u ovoj stranci.\nU povereništvu će biti angažovani ljudi koji su bili aktivni i u prethodnom periodu i koji su bili u predstedništvu GrO.\n“Moj rad i rad povereništva pre svega biće usmeren na jačanju stranačke infrastrutkure i podizanju kapaciteta za predstojeće predesedničke i moguće parlamentarne izbore. Kada prođu ti izbori, rad poverenika biće usmeren na organizovanju unutarstranačkih izbora, koji će biti održani nakon predsedničkih. Ono što javnost, članovi i simpatizeri treba da znaju je da čvrst kurs DS-a u borbi protiv ove arogantne, bahate i nesposobne vlasti ostaje u punoj meri kao što je i do sada bio, jar za ovih pet godina njihove vladavine sem velikih obećanja ništa drugo dobili nismo. Leskovac je i dalje jedan od nasiromašnijih gradova na mapi naše zemlje i učinićemo sve da vratimi poverenje birača i da na sledećim izborima promenimo vlast” , rekao je Stojanović.\nSaša Stojanović, odbornik DS-a u Skupštini grada, rekao je da su poslednje dve sednice Skupštine grada sazvane po hitnom postupku nelegitimne, jer nikakvih razloga za hitnost nije bilo. Ova odborniučka grupa će, stoga, reagovati, tako što će se najpre obratiti nadležnom ministarstvu, a ako to ne da rezultata i sudskim organima. Neprihvatljivo je da se dva najvažnija akta za grad, Statut i budžet, usvajaju po hitnom postupku, rekao je Stojanović.\n“Isti stav po pitanju hitnosti imale su i druge opozicione stranke, SDS, Jedinstvena Srbija i Živojin Stefanović, čime je vlasti dato do znanja da šesta i sedma sednica nemaju legitimitet, istakao je Stojanović. DS će ići ako treba do Vrhovnog suda i za sada ćemo to sami uraditi, a ukoliko opozicija želi da se pridruži, doboro došli su, jer su vrata DS-a ostvorana za sve vrste zajedničkog opozicionog delovanja” rekao je Stojanović.\nZa narednu sednicu Skupštine, koja je za 28. decembar zakazana po redovnom postupku, biće reči o jako bitnim pitanjima, kao što je nacrt Statuta grada i planovi i programi komunalnih preduzeća i ustanova.\n“Očekujem burnu raspravu i žestoku borbu u parlemantu, naravno u zakonskim okvirima, i mislim da će ta sednica biti zanimljiva za građane Leskovca. DS je tu da kao konstruktivna opozicija žigoše sve greške sadašnje vlasti i da ih na neki način nateramo da odustanu od predloga koji bi mogli da budu štetni po građane Leskovca”, rekao je Stojanović.\nOn je komentarisao i to što sednice traju suviše dugo, do kasnih noćnih sati, tako da odbornici nisu u stanju da vode kvalitetnu diskusiju o svim tačkama, niti su građani u stanju da ih prate.\nZašto je to tako, može samo da se pretpostavlja, zaključio Saša Stojanović.


Faktor | Stanovništvo u BiH će među prvima dobiti vakcine protiv COVID-19\nObjavljeno: 18.09.2020. u 15:32\n- Ova vijest je veoma značajna podjednako koliko i ohrabrujuća za žitelje BiH. Ovim činom Bosna i Hercegovina je ispunila sve svoje obaveze prema GAVI-ju a koje su bile predviđene do potpisivanja ugovora. Bosna i Hercegovina se činom potpisivanja ugovora sa Globalnom alijansom za vakcine predbilježila da će među prvim zemljama u svijetu dobiti vakcine protiv COVID – 19 - navodi se u saopćenju MCP-a BiH.\nMCP BiHvakcine protiv koronavirusa


Šta Đokovića očekuje protiv "lava sa Kavkaza" - Izazov\nŠta Đokovića očekuje protiv „lava sa Kavkaza“\nRadio-televizija Srbije\t 17. februara 2021. 21:00\nIako su mnogi očekivali da će Novakov rival u polufinalu biti Dominik Tim, Dijego Švarcman, Denis Šapovalov ili Grigor Dimitrov, momak bogate prošlosti i tankog teniskog CV-ja napravio je potpunu senzaciju.\nViše o njegovom putu čitali ste u tekstu "Amater sa reketom profesionalca", a sada je red i da vidimo šta u svom arsenalu poseduje Karacev.\n"Da budem iskren, nisam ga gledao pre Australijan opena, ali jesam ovde i impresionirao me je, kao i mnoge druge. Kretanje, snažni udarci s osnovne linije – ravan i odličan bekhend, ruska škola, a voli i da se izmakne na forhend i da diktira tempo. Nema šta da izgubi, motivisan je i očekujem da izađe na teren agresivno u pokušaju da pobedi", izjavio je Đoković o sledećem protivniku.\nSigurno je da će svetski "broj 1" uraditi pravu analizu i posebno obratiti pažnju na osnovne udarce koji predstavljaju pravo i ubojito oružje čoveka koji će sa 114. mesta skočiti u top 50 na ATP rang-listi.\nČega će Novak morati da se pripazi…\nKaracev je od svih četvrtfinalista imao najveći procenat napravljenih brejkova na Ozi openu, čak 42 odsto, što znači da je skoro svaki drugi gem u kojem je primao servis uspevao da oduzme.\nTo je činio zahvaljujući neverovatno snažnim forhendima i bekhendima – udarci mu u proseku idu preko 120 i 130 kilometara na čas, po čemu je takođe ispred svih ostalih učesnika.\nPripreme koje je odradio na Kavkazu omogućile su mu da snagu pretoči u udarce, kao i da bez većih poteškoća savladava ogromne vrućine u Melburnu.\nNe možete igrati polufinale grend slema samo sa dva udarca, Aslan je mnogo popravio tehniku servisa što se odrazilo na brzinu, a veliki broj pobeda znači i da trenutno puca od samopouzdanja i da je trenutno daleko ispred svog plasmana.\n… a šta da eksploatiše\nIz nekoliko navedenih redova jasno je šta 27-godišnjak ima od kvaliteta i na šta može da se osloni, pa je red istaći i ono što mu nedostaje.\nIskustvo na prvom mestu – bez obzira što je teniski u "zrelim godinama", nikada se do sada nije našao u situaciji da se bori za finale ovako velikog turnira. Jeste osvojio dva na početku sezone, ali to su bili čelendžeri i nivo tenisa, očekivanja i pritiska bio je neuporediv.\nNije neobična situacija da veličina meča i okolnosti u kojima se nađu "pojedu" mlade ili neiskusne tenisere, i ne bi bilo iznenađenje da se to ponovo dogodi.\nKaracev se, takođe, do sada nije susreo sa protivnikom Đokovićevih kvaliteta, koji će koristiti svaku priliku da kazni rivala. Novak će morati da igra raznovrsno, odnosno miksuje igru, kako se to teniskim žargonom kaže.\nMoraće da pronalazi uglove, menja načine napada, moraće i da pokuša da seče igru slajsevima, kao i da Rusa šeta sa jedne na drugu stranu terena. Kod "udarača" je kretanje obično problem i zbog toga je srpski as u prošlosti imao toliko uspeha sa takvim teniserima – ima neverovatnu sposobnost da izdrži njihove početne atake, pretvori se u "zid" koji sve vraća i tom čudesnom defanzivom polako počne da im buši snažan oklop koji imaju.\nSnu je (nadamo se) došao kraj\nZa razliku od prethodne faze turnira, može se očekivati i veći broj drop-šotova, udarca koji je umeo da nervira srpske navijače poslednjih godina.\n"Lav sa Kavkaza, kako mu je nadimak, prvo je prošao kvalifikacije u Dohi pobedivši Brendona Nakašimu, Maksa Pursela i Aleksandera Milera, da bi u glavnom žrebu u Melburn parku redom padali Đanluka Mađer, Egor Gerasimov, Dijego Švarcman (prva top 10 pobeda), Feliks Ože-Alijasim i Grigor Dimitrov.\nAslan je napravio spektakularan uspeh u Australiji, osvojio više novca na grend slem debiju nego u dosadašnjem toku karijere, ali postoji jedan čovek koji može i mora da ga probudi iz tog sna.\nNjegovo ime je Novak Đoković.\nPUPOVAC O PLJAČKI U ŠIBENIKU: Provala u pravoslavnu crkvu zbog…\nGDE JE REGION GODINU DANA OD POČETKA KORONE? Broj zaraženih raste…\nĐukanović: Srbija vodi politiku puštanja „duha mržnje“ iz…\nCRNOJ GORI I DALJE PRETI ZAKLJUČAVANJE: Rast korona brojki u svim…\nInicijativa da „Majka hrabrost“ Jelena Trikić dobije bistu…\nEVROPA JE DOŽIVELA DEBAKL: Romana Jerković – Hrvatska treba da…\nSRBI KAO KOLEKTIVNI KRIVCI: Zašto su objavljeni transkripti sa ratnih…\nNEVEROVATNA DISKRIMINACIJA U ISTRI: Profesorka nema posla jer je…\nRADEV TRAŽI PRAVDU ZA BUGARE: Reakcija predsednika na kršenje ljudskih…


UNDP BiH podržava socio-ekonomski razvoj Trebinja i Ljubinja | UNDP\nUNDP BiH podržava socio-ekonomski razvoj Trebinja i Ljubinja\nGrad Trebinje i opština Ljubinje su dugogodišnji partneri Razvojnog programa Ujedinjenih nacija (UNDP) u Bosni i Hercegovini (BiH), i rezidentna predstavnica UNDP-a u BiH Sezin Sinanoglu posjetila je ova područja kako bi vidjela realizaciju aktivnosti i utjecaj UNDP projekata na lokalni razvoj, te razgovarala o mogućnostima za buduće zajedničke aktivnosti u okviru razvojnih programa u Istočnoj Hercegovini.\n“Želim da izrazim svoju zahvalnost za predanost jedinica lokalne samouprave pri realizaciji aktivnosti koje doprinose socio-ekonomskom razvoju Trebinja i Ljubinja, a koje provode uz podršku UNDP-a. Zajedno s ostalim kolegama iz UNDP-a istražićemo mogućnost proširenja saradnje,” rekla je Sezin Sinanoglu, rezidentna predstavnica UNDP-a u BiH.\nSaradnja i partnerstvo između Trebinja i UNDP-a u BiH traje već niz godina. Do sada, UNDP BiH je realizovao sedam projekta u Trebinju, a tri projekta su u toku. Neki od UNDP projekta u Trebinju trajali su više od 10 godina, kao što su projekat „HIV/AIDS, tuberkoloza i borba protiv ovisnosti“. Postoji niz pozitivnih primjera projekta koji su realizovani u prošlosti ali i nastavljeni nakon završetka projekta, kao što je Turističko – informativni centar, Muzej Hercegovine i Centar za djecu sa posebnim potrebama.\nUNDP BiH trenutno podržava razvoj ovog grada putem tri grupe projekata. U okviru projekta Zeleni ekonomski razvoj, realizovana su tri projekta energetske efikasanosti u vrtiću, osnovnoj školi Jovan Jovanović Zmaj i studentskom centru. U okviru projekta IFAW, UNDP BiH realizuje projekt fokusiran na sigurnost ljudi, u saradnji sa gradskom i lokalnom veterinarskom stanicom, pružajući opremu i medicinska sredstva potrebna za sterilizaciju pasa lutalica. Pored toga, grad Trebinje je nedavno izabran i za učešće u projektu ReLOaD, što predstavlja nastavak saradnje u oblasti rada sa organizacijama civilnog društva (OCD), koja je uspješno započeta kroz prethodni LOD projekt. Ukupna vrijednost svih projekta UNDP-a u Trebinju iznosi više od 2.4 miliona KM.\nTokom posjete Trebinju, rezidentna predstavnica Sinanoglu se sastala sa nekoliko korisnika i partnera, te posjetila Turističko – informativni centar, Centar za djecu s posebnim potrebama i osnovnu školu Jovan Jovanović Zmaj.\n“Zahvaljujemo UNDP-u na dosadašnjoj podršci. Turističko-informativni centar (TIC) Trebinje je zasigurno jedan od najboljih primjera uspješnog i održivog projekta”, rekao je Žarko Vico, predstavnik Turističko-informativnog centra Trebinje, koji je istakao da zahvaljujući stalnom porastu broja turista u Trebinju, TIC trenutno zapošljava tri puta više kadrova nego što je bilo planirano prilikom osnivanja centra prije sedam godina.\nOvo je bila prilika i za susret sa predstavnicima gradskih vlasti Trebinja, kao i za razgovor o mogućnostima budućih razvojnih programa UNDP-a BiH u ovom gradu. Imajući u vidu potencijal razvoja turizma na području Trebinja, partneri su razgovarali o novoj fazi Via Dinarica projekta, u koju bi se i ovaj grad mogao uključiti.\n“Cijenimo napore i sredstva koje je UNDP uložio i ulaže u Trebinje. Raduje nas što smo odabrani kao grad partner u regionalnom ReLOaD projektu. Zainteresovani smo za nastavak i proširenje saradnje, naročito u području energetske efikasnosti i turizma”, rekao je Luka Petrović, gradonačenik grada Trebinja.\nLjubinje je skoro deset godina partner sa UNDP-om u BiH, i do sada UNDP BiH je realizovao tri projekta u ovoj opštini, a dva projekta još uvijek traju. Dva prethodna projekta su bila podržana u okviru Projekta integriranog lokalnog razvoja (ILDP), a jedan putem LOD projekta. Od projekata koji se trenutno realizuju u ovoj opštini, jedan je podržan putem projekta Mjesne zajednice (MZ), a drugi u okviru nove faze ILDP projekta. Ukupna vrijednost svih projekta UNDP-a u Ljubinju iznosi više od 560.000 KM.\n„Za malu opštinu poput Ljubinja, projekti koje provodimo u saradnji s UNDP-om, poput Projekta integrisanog lokalnog razvoja- ILDP i projekta Mjesne zajednice, od velike su važnosti za lokalni razvoj“, rekao je Darko Krunić, načenik opštine Ljubinje.\nU projekte koje je UNDP realizovao na području Trebinja i Ljubinja, do sada je investirano skoro tri miliona maraka, a s obzirom na razvojne potencijale regije Istočne Hercegovine, postoje mogućnosti za proširenje buduće saradnje i nove aktivnosti u narednom periodu.


Najveće izumiranje u istoriji živog sveta - National Geographic Srbija\nNajveće izumiranje u istoriji živog sveta\nPre oko 245 miliona godina okončan je period perma sa katastrofom koja je zadesila celokupni živi svet na našoj planeti. Oko 95 odsto morskih vrsta je iščezlo iz okeana, dok je na kopnu izumrlo oko 75 odsto životinja.\nNajpoznatije žrtve ovog izumiranja bili su trilobiti, a među ostalim žrtvama bili su paleozojski korali, mnoštvo drugih beskičmenjaka i pelikozauri koji su u periodu perma bili najuspešniji suvozemni gmizavci. Zbrisavši s lica zemlje toliki broj životinjskih vrsta, ovaj gigantski preokret imao je ogroman uticaj na budući tok evolucije životinja.\nSaznajte i: Doba novog izumiranja\nMnoge teorije pokušavaju da objasne masovno izumiranje u permu, među kojima su tri ili četiri najverovatnije. Prema prvoj hipotezi došlo je do sudara asteroida ili nekog drugog objekta iz svemira sa Zemljom. Ako je ovaj udar bio dovoljno velik, mogao je da proizvede strahovite talase koji su se prostirali širom sveta, slično onima za koje se veruje da su prouzrokovali nestanak dinosaura.\nNeki hemijski dokazi su u novije vreme dali doprinos ovoj hipotezi, ali još uvek se smatra da je izumiranje vrsta bilo izazvano prirodnim promenama na Zemlji.\nUzrok katastrofe na Zemlji\nPrema jednoj od geocentričnih teorija, talas masovnih vulkanskih erupcija je izbacio milijarde tona pepela u nebo. Ukoliko su ove erupcije trajale tokom dužeg perioda, oblak pepela je sprečio prodiranje najvećeg dela Sunčeve energije, od koje je zavisio opstanak biljaka. Bez biljaka na kopnu i mikroskopskih algi u morima, mnoge životinje su uskoro propale. Tragovi ovakvih ogromnih erupcija su pronađeni u Sibiru.\nPročitajte i: Praćenje 6.000 godina ekoloških promena u dolini reke Nil\nDruga mogućnost je opadanje nivoa mora krajem perma, čime su uništene priobalne plitke vode od kojih je zavisio život mnogih morskih organizama. Kako je Pangea imala relativno kratku liniju obala, korali i drugi morski beskičmenjaci bili su suočeni sa ubrzanim nestajanjem staništa. Ovom teorijom je, ipak, teže objasniti nestajanje životinja na kopnu, zbog čega se opadanje nivoa mora pre smatra dodatnim faktorom masovnog izumiranja, nego njegovim glavnim uzrokom.\nMnogi naučnici smatraju da je četrvrto objašnjenje najverovatnije - da su klimatske promene mogle izazvati smrtonosne posledice. Postoje dokazi da je klima postala toplija, a da je potom naglo zahladnela, kako se perm približavao kraju, što je veoma otežalo uslove za život životinja na kopnu i u moru. Uz opadanje nivoa mora i vulkanske erupcije, rezultat je mogla biti katastrofa na koju ukazuju fosilni nalazi.\nperm trilobiti Geološki periodi Masovno izumiranje\nDa li bi Zemlja ponovo mogla da postane pustoš?


Američki predsjednik Joe Biden potpisuje izvršnu naredbu o zabrani trgovine i ulaganja između američkih pojedinaca u dva otcjepljena regiona istočne Ukrajine koje je Rusija priznala kao nezavisne, u Bijeloj kući u Washingtonu, 21. februara 2022. (Bijela kuća\nRuski predsjednik Vladimir Putin naredio je Ministarstvu odbrane da pošalje vojsku u regije u istočnoj Ukrajini koje kontroliraju separatisti koje podržava Moskva - Donjeck i Lugansk, prema dekretu objavljenom rano u utorak po moskovskom vremenu.\nNije jasno kolika je veličina snaga koje je Putin poslao i kada će preći granicu s Ukrajinom. Kaže se da će ruska vojska ući kako bi "održala mir".\nAmerički predsjednik Joe Biden je potpisao je izvršnu uredbu kojom se zabranjuje ulaganje, trgovina i finansiranje koje bi obavljali građani Sjedinjenih Država sa otcjepljenim regionima istočne Ukrajine - čiji ukaz o nezavisnosti je u ponedeljak potpisao ruski predsednik Vladimir Putin.\nPortparolka Bijele kuće Jen Psaki ranije je najavila da će uredbom biti omogućeno uvođenje sankcija osobama koje žele da posluju sa tim područjima Ukrajine.\nPrema njenim riječima, biće donijeto još mjera koje su odvojene od sankcija koje su Sjedinjene Države i saveznici pripremali ukoliko Rusija izvrši invaziju na Ukrajinu.\nPrethodno je Biden osudio je odluku ruskog predsjednika Vladimira Putina o priznavanju nezavisnosti dva otcjepljena ukrajinska regiona Donjeck i Lugansk.\n"Biden je oštro osudio odluku o priznavanju takozvane Donjecke i Luganske Narodne Republike tokom razgovora sa ukrajinskim predsjednikom Volodimirom Zelenskim", saopštila je Bijela kuća.\nReakcija Johnsona i Macrona\nBritanski premijer Boris Johnson prenio je ukrajinskom predsjedniku Volodimiru Zelenskom da je ruska izvazija na Ukrajinu moguća u narednim satima ili danima.\n"Britanija će razmatrati načine za slanje podrške za odbranu Ukrajine i najaviti uvođenje sankcija Rusiji", objavio je Johnsonov kabinet povodom razgovora koji su dvojica zvaničnika održala pošto je ruski predsjednik Vladimir Putin potpisao priznanje nezavisnosti ukrajinskih regiona Lugansk i Donjeck.\n"Johnson je predsjedniku Zelenskom prenio da je Ujedinjeno Kraljevstvo već pripremilo set sankcija koje se odnose na aktere narušavanja ukrajinskog teritorijalnog integriteta i te mjere će stupiti na snagu u utorak", navedeno je u saopštenju.\nFrancuski predsjednik Emmanuel Macron smatra da je ruski predsjednik Vladimir Putin prekršio ono na šta se obavezao i da odluka o priznanju nezavisnosti ukrajinskih regiona, koja doprinosi eskalaciji, treba da bude sankcionisana, objavila je Jelisejska palata.\nTakođer, ukazano je i da Macron želi da Evropska unija preduzme proporcionalne i ciljane sankcije Rusiji zbog kršenja međunarodnih ugovora.\nNavedeno je da Francuska ostaje pri odluci o susretu francuskog i ruskog ministra spoljnih poslova zakazanog za petak.\nRusija priznala nezavisnost Donjecka i Luganske - otcjepljenih ukrajinskih regiona\nRuski predsjednik Vladimir Putin objavio je da Rusija priznaje nezavisnosti otcjepljenih ukrajinskih regiona Donjeck i Lugansk koji se nalaze na istoku te zemlje.\nTakođer, ruski predsjednik potpis je stavio i na sporazum o saradnji i prijateljstvu sa tim regionima.\nU obraćanju koje je prethodilo potpisivanju dekreta, Putin je poručio je da je Sjevernoatlantska alijansa (NATO) u potpunosti ignorisala zabrinutosti Rusije.\n"Naši bezbjednosni su odbačeni. NATO ne namjerava ništa da mijenja i mi se sa time nikada nećemo saglasiti", rekao je Putin, iznijevši i tvrdnju da Sjedinjene Države razvijaju nove projektile.\nPrema njegovim riječima, aktuelne napetosti su paravan za raspoređivanje snaga NATO-a na prostoru Ukrajine.\n"Glavna platforma za udar na Rusiju će biti Ukrajina. Američki dronovi neprekidno špijuniraju Rusiju, a Amerika i NATO su besramno Ukrajinu okrenule ka pozornici rata", ustvrdio je Putin tokom obraćanja.\nRuski predsjednik iznio je i optužbe da su instruktori NATO-a konstantno prisutni na teritoriji Ukrajine.\n"Ukrajina je tokom posljednjih mjeseci preplavljena zapadnim oružjem. Također, Ukrajina raspolaže znanjem potrebnim za proizvodnju nuklearnog naoružanja. Ukoliko joj bude dostupno oružje za masovno uništenje – situacija na globalnom nivou će se drastično promijeniti. To ne bismo smjeli da ignorišemo", istakao je ruski predsjednik.\nPutin je poručio je da je situacija u istočnoj Ukrajini, kako se izrazio, ponovo kritična.


Šabić: Predložene izmene zakona o slobodnom pristupu informacijama ozbiljno bi ugrozile prava građana – SLOBODNA VOJVODINA\n“Direktan doprinos netransparentnosti, neodgovornosti, zloupotrebama i korupciji”\nAdvokat i nekadašnji poverenik za informacije od javnog značaja i zaštitu podataka o ličnosti Rodoljub Šabić ocenio je danas da je Nacrt izmena i dopuna Zakona o slobodnom pristupu informacijama od javnog značaja „slabo prikriveni pokušaj ozbiljnog ograničavanja Ustavom zajamčenih prava građana i javnosti“.\nU komentaru za agenciju Beta, Šabić je rekao da taj nacrt ignoriše glavne probleme u primeni zakona a da to što sadrži i nekoliko korisnih i prihvatljivih rešenje ne može sakriti osnovnu ideju – da se značajno oteža ostvarivanje kontrole javnosti nad radom vlasti, pogotovo u vezi sa raspolaganjem finansijskim i materijalnim resursima u javnoj svojini.\nŠabić je, zbog toga, pozvao stručnu i opštu javnost da se takvim izmenama suprotstavi.\n„Usvajanje zakona u ovakvom obliku značilo bi ne samo ustavom zabranjeno snižavanje dostignutog nivoa ljudskih prava nego i direktan doprinos netransparentnosti, neodgovornosti, zloupotrebama i korupciji“, ocenio je Šabić.\nOn je rekao da nacrt zaslužuje veoma lošu ocenu, i da je to moguće ilustrovati mnoštvom primera, ali da su najvažniji pitanje izvršenja rešenja poverenika, zatim pristup mogućnostima za ograničenja prava javnosti zna i situacije u kojima nad interesom za pristup podacima pretežu informacije formalno označene kao tajne, ako bi zbog odavanje tajne mogle nastupiti teške pravne ili druge posledice po interese zaštićene zakonom.\n„Apsurdno je da se nakon skoro dve decenije primene zakona konstatuje da je ‘suvišna’ zapravo jedina rečenica koja eksplicitno naglašava prioritet prava javnosti u odnosu na tajnost. Dosadašnja praksa primene Zakona, i veliki broj rešenja poverenika, govore da je upravo ova norma bila osnov da Poverenik utvrdi da razlozi za očuvanje tajnosti nisu pravilno odmereni i obrazloženi i da potom naloži da se informacije daju tražiocu“, naveo je Šabić.\nRelated Topics:ljudska pravaRodoljub Šabić\nAbazović: Sugerisao sam Krivokapiću da se ne žuri sa potpisivanjem ugovora sa SPC\nHrabre Avganistanke izašle na ulice, traže da im se omogući pravo na rad i studiranje\nUN pritiska Poljsku da pomogne migrantima na granici s Belorusijom\nGrupe za ljudska prava: Policija ulazi u domove onih koji kritikuju Lukašenka


Program Evropske unije za lokalni razvoj - EU PRO Plus doprinosi uravnoteženijem društveno-ekonomskom razvoju 99 lokalnih samouprava u dva regiona: Šumadije i zapadne Srbije i Južne i istočne Srbije.\nKroz program se radi na poboljšanom upravljanju teritorijalnim razvojem, ekonomskom rastu i unapređenoj socijalnoj infrastrukturi i socijalnoj koheziji.\nEvropska unija je za ovaj trogodišnji program koji je počeo u januaru 2021. opredelila sredstva u ukupnom iznosu od 40 miliona evra i to inicijalno 30 miliona za ugovorene razvojne aktivnosti i dodatnih deset miliona usmerenih na podršku lokalnim samoupravama, malim privrednicima i zdravstvenom sistemu u oporavku od posledica uzrokovanih pandemijom kovid 19. Program vodi Ministarstvo za evropske integracije, a sprovodi Kancelarija Ujedinjenih nacija za projektne usluge (UNOPS).\nDirektni korisnici EU PRO Plus programa su Ministarstvo za evropske integracije, 99 lokalnih samouprava, strukture lokalne uprave, regionalne razvojne agencije, druge organizacije za podršku poslovanju , mikro, mala i srednja preduzeća (MMSP) i organizacije civilnog društva (OCD). Krajnji korisnici programa su stanovnici 99 gradova i opština.\nEU PRO Plus zasnovan je na Nacionalnim prioritetima za međunarodnu pomoć u Republici Srbiji do 2025. godine (NAD), presudnim za ekonomski i društvenirazvoj i proces integracije u EU, dok posebno doprinosi pripremi za ispunjavanje zahteva iz poglavlja 22 pravne tekovine EU - Regionalna politika i koordinacija strukturnih instrumenata. EU PRO se oslanja na dobre prakse i ostvarene rezultate svojih prethodnika, razvojnih programa EU PROGRES, Evropski PROGRES i EU PRO.


Otvorene prijave za edukativne radionice ,,(Re)kreacija prostora za motiva(k)ciju'' | Center for Environment\nAktivnost će početi u subotu, 13. aprila, u prostorijama Centra za životnu sredinu, u ulici Miše Stupara 5, sa početkom u 12 časova. Aktivnost će se nastaviti nizom od još tri predavanja i naredne tri subote (20. april, 27. april i 4. maj), te zaključnom prezentacijom u Domu Omladine.\nPored aktivnosti koje će se odvijati u Centru za životnu sredinu i Domu Omladine, učesnici će biti u prilici i da se upoznaju sa materijom na samom terenu, odnosno na mjestima na kojima su se odvijali neki od najznačajnijih momenata građanske borbe: Nova Varoš, Borik i Rekreativna Zona Banja Luka.\nUčesnici/e će, uz različite predavače, imati priliku upoznati se sa građanskim aktivizmom, odnosno naučiti nešto o pojmu društvene odgovornosti i na koji način može uticati na poboljšanje društvene i prirodne sredine u kojoj živimo. Nakon završetka edukacije, svi učesnici/e će dobiti potvrdu o učešću, a oni najvrijedniji (koji budu prisustvovali svakom od predavanja) i priznanje o završenoj edukaciji.\nNapomena: potvrde o učešću u edukativnim radionicama i priznanja su simboličnog karaktera.Prijave za radionice su otvorene do 7. aprila, a sve što trebate je kontaktirati nas i poslati popunjenu prijavu na dragan.kabic@czzs.orgTokom svih aktivnosti u okviru edukativnih radionica, troškovi prevoza i hrane će biti osigurani od strane Centra za životnu sredinu.Formu prijave možete naći na sljedećem linku.


Od utorka na snagu stupaju nove mere Vlade u borbi protiv korone – LIPE.rs\nOd utorka na snagu stupaju nove mere Vlade u borbi protiv korone\n15. novembar 2020 – Od utorka 17. novembra, u periodu od 21 sat do 5 časova ujutro neće moći da radi ništa osim apoteka, benzinskih pumpi i servisa koji se bave kućnom dostavom hrane, navodi se u uredbi Vlade Srbije o suzbijanju korone koja je doneta na današnjoj sednici. Radno vreme ugostiteljskih objekata, prodavnica, trgovinskih centara i drugih maloprodajnih trgovinskih objekata, pozorišta i bioskopa, priređivača posebnih i klasičnih igara na sreću ograničava se u skladu sa navedenim vremenskim okvirom.\n„Mere će trajati 15 dana, do 1. decembra, kada će vlada odlučiti da li treba dodatno da se pooštravaju ili produžavaju. Ali, nadam se da to neće biti potrebno“, rekla je Brnabić nakon vanredne sednice vlade.\nŠkole, kako je objasnila premijerka, nastavljaju normalno da rade, jer su, tako je rekla, deca najbezbednija u školama. Ona je navela da je u celoj Srbiji u osnovnim školama zaraženo 39 učenika, od kojih je u Beogradu 20. U svim srednjim školama 52 učenika su kovid pozitivna, od čega u Beogradu 22, rekla je Brnabić.\nThe post Od utorka na snagu stupaju nove mere Vlade u borbi protiv korone appeared first on podunavlje.info.\nPrevious Predsednik Vrhovnog kasacionog suda predlaže otpis malih starih dugova\nNext Bojić trijumfovao u finalu kontrolnog takmičenja vazdušnim pištoljem


Životna sredina u procesu pridruživanja EU | Stakleno Zvono e-TV magazin\nby Stakleno Zvono · Published February 1, 2016 · Updated February 1, 2016\nNa skupovima posvećenim zaštiti životne sredine i/ili evropskim integracijama, kao i posredstvom medija kada su ove teme u pitanju, uvek se ističe da će Poglavlje 27 – Životna sredina i klimatske promene, za Srbiju biti jedno od najtežih, najkompleksnijih i najskupljih.\nKao učesnici većine tih sastanaka i radeći sa političarima, predstavnicima institucija i civilnim sektorom, Balkanski fond za demokratiju shvatio je da je oblast životne sredine tokom pregovaračkog procesa jedna velika nepoznanica izuzev za direktno uključene u proces.\nŽeleći da približi ovu oblast, na prvom mestu onima koji će o njoj odlučivati, narodnim poslanicima i poslanicima, u saradnji sa stručnjacima pripremili su Priručnik „Životna sredina u procesu pridruživanja Evropskoj uniji”. Cilj Priručnika je da ukratko predstavi situaciju i proces pregovaranja oko Poglavlja 27, ali njihove uloge i mogućnosti kao poslanika i poslanica da se uključe i doprinesu boljim rešenjima. Takođe, obrađen je i aspekt uključenosti organizacija civilnog društva u donošenje odluka u oblasti životne sredine.\nPriručnik je prvenstveno namenjen poslanicima i poslanicama Narodne skupštine Republike Srbije, ali veruju da će koristiti svima koje ova tema interesuje i žele da daju svoj doprinos: ljudima koji se životnom sredinom bave na lokalnom nivou, aktivistima/kinjama civilnog sektora, predstavnicima medija, itd.\nU saradnji sa Balkanskim fondom za demokratiju u pisanju priručnika učestvovali su:\nZoran Sretić, rukovodioc Grupe za životnu sredinu, poljoprivredu i ruralni razvoj u Kancelariji za evropske integracije Vlade Republike Srbije, koji je detaljno prikazao ceo proces i situaciju u oblasti; Milica Vojić Marković, bivša narodna poslanica i predsednica Odbora za zaštitu životne sredine i Tanja Petrović i Milka Gvozdenović iz Mladih istraživača koje su predstavile mehanizme saradnje OCD i institucija.\nZahvaljujući podršci Balkanskog fonda za demokratiju, ovaj Priručnik je besplatan za sve kojima bi mogao biti koristan i interesantan. Link za preuzimanje.\nIzvor: Zelena poslanička grupa\nAktivne zajednice (24.9%)\nPriručnik za odgovornog vlasnika psa (24.9%)\nUpravljanje otpadnim vodama u Srbiji (24.9%)\nVodič za finansiranje projekata (14.2%)\nOdrživi razvoj lokalnih zajednica u Srbiji (12.5%)\nTags: Balkanski fond za demokratijuekologijaevropske integracijeKancelarija za evropske integracijeklimatske promeneOCDOdbor za zaštitu životne sredinePoglavlje 27poslanikpriručnikZelena poslanička grupa\nNext story Indikatori šumovitosti u Srbiji\nPrevious story Tri miliona evra za razvoj cirkularne ekonomije


Ognjen Kuzmić uspješno operisan | Banjaluka.net\nOperacija Ognjena Kuzmića koju je izvršio tim ljekara Urgentnog centra završena je uspješno. Sanirane maksilofacijalne povrede koje je košarkaš zadobio u nedjelju u saobraćajnoj nesreći.\nKK Crvena zvezda mts obavještava javnost da je operacija Ognjena Kuzmića koju je obavio tim ljekara Urgentnog centra u srijedu, završena uspešno.\nOvim hiruškim zahvatom otklonjene su teške maksilofacijalne povrede koje je Ognjen zadobio u nedjelju u saobraćajnoj nezgodi.\nOva operacija košarkaša Crvene zvezde bila je neophodna, kako bi se polomljena gornja vilica, i ostale povrede lica vratile (što je sa uspjehom i urađeno) u anatomsku poziciju, čime je omogućeno da Ognjen može nesmetano da diše.\nOgnjen Kuzmić je i dalje stabilno, nalazi se u indukovanoj komi, a njegovo liječenje i oporavak u skladu su sa planovima ljekarskog tima koji vodi brigu o njemu.\nKK Crvena zvezda mts nastaviće blagovremeno da obavještava javnost o zdravstvenom stanju našeg košarkaša.


Zvezda se ponovo interesuje za igrača Šerifa – Čivijaš Radio Šabac\nZvezda se ponovo interesuje za igrača Šerifa\nFudbaler Šerifa Edmund Adou interesantan je upravi Crvene zvezde.\nNakon odlaska Njegoša Petrovića u Kaljari, stvorila se potreba za pojačanje na poziciji zadnjeg veznog.\nMeđutim, želja moldavskog kluba da ga zadrši i visina obeštećenja predstavljaju problem za crveno-bele u pokušaju angažmana fudbalera iz Gane, piše “Sportski žurnal”.\nOn ima ugovor sa Šerifom do leta 2024, a u klub je došao letos iz Senice.\nOvo nije prvi put da se iz Beograda raspituju za Adoa. Slični navodi su se pojavili i u decembru\nReprezentativac Gane ostavio je jak utisak na upravu i trenera Crvene zvezde u dvomeču u kvalifikacijama za Ligu šampiona.\nU dvomeču je Šerif izašao kao pobednik, a zatim izbacio Dinamo Zagreb u plej-ofu i igrao u grupnoj fazi sa Realom, Interom i Šahtjorom, gde je završio treći u grupi i igraće u 1/16 finala Lige Evrope protiv Brage, koja je završila iza Zvezde u grupnoj fazi na drugom mestu.\nOdigrao je svaki minut u kvalifikacijama za Ligu šampiona i bio je starter u svim mečevima grupne faze Lige šampiona.


kristijano ronaldo kartica prodaja aukcija vrednost milion dolara\nKristijano Ronaldo je sa pet Zlatnih lopti i 32 trofeja, uključujući sedam titula prvaka, pet Liga šampiona i trijumf na Evropskom prvenstvu sa Portugalom jedan od najvećih fudbalera svih vremena.\nZbog toga i uživa veliku popularnost, a jedan od parametara su i društvene mreže, recimo na Instagramu, on je ubedljivo najpraćeniji fudbaler sa 336 miliona pratilaca i ujedno prvi fudbaler milijarder.\nFanovi se utrkuju u nabavci suvenira koji pripadaju "CR7" brendu, pa je tako na aukciji i specijalna kartica ovog fudbalera.\nAukcijska kuća "Bonhams" je otpočela nadmetanje za ovaj kolekcionarski primerak, a procenjuje se da će isti biti prodat za oko milion dolara. Takođe, pobednik na aukciji bi karticu mogao da plati u kriptovaluti, što nije ništa novo u svetu fudbala, jer će, podsetimo, PSŽ deo ugovora Lionelu Mesiju isplatiti na ovaj način.\nInače, u pitanju je kartica "Kristijano Ronaldo NFT", izrađena za sezonu 2020/2021 i zvanično je licencirana od strane igrača i njegovog tima. Portugalac je u crno-belom dresu Juventusa, a vrednost nije opala ni kada je on prešao u Mančester junajted.


Back PRIVREDA INSTITUCIJE Nove humanitarne akcije na novosadskom PMF-u\nutorak, 21 januar 2020 10:10\nNaime, praktičan deo ispita se sastoji od organizovanja tematskog događaja i do sada je priređeno skoro 50 ovakvih manifestacija u okviru kojih su studenti predstavljali razne narode i države, odnosno njihove turističke vrednosti i u isto vreme pomogli udruženjima, institucijama ili onima kojima je u tom periodu pomoć bila potrebna. Obe manifestacije se održavaju u restoranu „Ribarac“ na Ribarskom ostrvu.\nCilj tematske večeri „Hladno je za Štrand - idemo u Nederland“ - 28. januara (utorak) od 20.00h, je da prikaže Nizozemsku (bivšu Holandiju) kao izuzetnu turističku destinaciju, sa posebnim akcentom na njen turistički potencijal i kulturno - istorijsko nasleđe.\nPrikupljena sredstva će se preko fondacije „Tate Novosađani“ usmeriti za Nikolinino i Kostino lečenje. Devojčica i dečak boluju od leukemije i potrebna im je pomoć.\nNa tematskoj večeri „Tango zapleši - Argentini se nasmeši!“ - 4. februara (utorak) od 20.00h, studenti će prisutne upoznati sa Argentinom kao izuzetnom turističkom destinacijom, kroz njene specifične običaje sa posebnim akcentom na ples tango kroz celovečernji program. Prikupljena sredstva će se usmeriti udruženju „Hanina nada” koje je оsnovano 2004. godine sa ciljem da pomogne i pruži podršku porodicama sa decom sa smetnjama u razvoju i invaliditetom.\nViše o do sada održanim humanitarnim večerima animacije možete da pogledate na: http://www.dgt.uns.ac.rs/page.php?41.


Šta usvajanje regionalne energetske strategije znači za Srbiju?\nOd stotinu predloženih projekata iz oblasti električne energije, gasa i nafte, Energetska zajednica Jugoistočne Evrope je izabrala 35. Vrednost ovih projekata procenjena je na oko 30 milijardi evra, a komesar Evropske unije za energetiku Ginter Etinger je istakao da će svi projekti koji ne budu zaživeli ili se ne budu primenjivali kako je predviđeno, biti uklonjeni sa liste, prenosi Beta.\nUsvojena regionalna energetska strategija trebalo bi da pomogne zemljama Jugoistočne Evrope da reše problem deficita energije sa kojim se ovaj region suočava od početka 2001. Šta to konkretno znači za Srbiju?\nPrema rečima ministarke energetike Zorane Mihajlović, usvojena strategija je značajna za Srbiju koja se nalazi u centru regiona, iz najmanje dva razloga. Najpre, jer će članstvo u Energetskoj zajednici pomoći Srbiji da otvori pregovore sa EU na polju energetike, a s druge strane i je ovo prilika da naša država iskoristi dobar geografski položaj i činjenicu da je smeštena u sam centar regiona.\nNa ministarskom savetu doneta je odluka o produženju primene ugovora o Energetskoj zajednici do 2026. godine. Ovaj ugovor zapravo podrazumeva usklađivanje domaćih propisa sa propisima EU u oblasti energetike radi integracije u evropsko energetsko tržište.\nNa savetu je takođe usvojena i direktiva o postepenom smanjenju termokapaciteta, što će imati direktne posledice na Srbiju. "To ne znači da Srbija neće izgraditi termoelektranu Štavalj, koja će raditi na visokokvalitetan mrki ugalj. To ne znači da ćemo zatvoriti Termoelektranu 'Nikola Tesla', već da će se raditi na odsumopravanju i učiniti sve da se koriste čiste tehnologije prilikom upotrebe uglja", izjavila je ministarka energetike za Betu.\nMinistarka je ovom prilikom istakla da usvojena direktiva podrazumeva postepenu transformaciju termokapaciteta, kako bi proces njihovog prilagođavanja standardima zaštite životne sredine bio gotov do 2027.


PICSI | [Serbian] EUROPE IVF International\nHome / Metode / PICSI\nPICSI: Samo zreli spermatozoidi oplođuju jajnu ćeliju\nParovi koji su na drugim klinikama doživeli neuspešnu oplodnju često dolaze kod nas. U takvim slučajevima nudimo PICSI metodu, koja je naprednija verzija ICSI procedure. Samo posebno izabrani spermatozoidi se koriste za oplodnju i njih ubrizgavamo direktno u jajnu ćeliju. Tako se značajno povećava verovatnoća uspešne oplodnje.\nPICSI metoda se preporučuje u sledećim slučajevima:\nPosle nekoliko neuspešnih VTO ili i ICSI tretmana\nkada je kvalitet embriona loš\nposle nekoliko spontanih pobačaja\nPogledajte video da saznate kako PICSI funkcioniše:\nHijaluronan identifukuje kvalitetne spermatozoide\nDug rep, dobro oblikovan vrat i glava. Embriolog bira odgovarajući spermatozoid za oplodnju, koja se vrši ICSI metodom, na osnovu njegovog izgleda. Međutim, i spermatozoid koji naoko deluje zdravo može da razočara.\nNasuprot tome, selekcija spermatozoida uz pomoć PICSI metode, pri čemu koristimo prirodnu supstancu hijaluronan, je veoma pouzdana. Hijaluronan je supstanca koja okružuje jajnu ćeliju i značajno doprinosi povezivanju jajne ćelije i spermatozoida. Samo zreli spermatozoidi mogu da se povežu sa hijaluronanom.\nJoš jedna prednost ove metode je u tome što spermatozoidi izabrani na ovakav način sadrže manje genetskih anomalija što automatski povećava kvalitet embriona.


Superliga Srbije dobila kineskog sponzora! - Sportske novosti\nNaslovna Fudbal Novosti Fudbal Superliga Srbije dobila kineskog sponzora!\nSuperliga Srbije dobila kineskog sponzora!\nSuperliga Srbije je dobila novog sponzora, a generalni sponzor takmičenja biće kineska kompanija “Linglong” koja se bavi proizvodnjom guma.\nBiće potpisan ugovor na tri godine, a godišnji iznos koji će se inkasirati u kasu iznosi 420.000 evra, te će taj novac biti iskorišćen za srpski fudbal, rečeno je od strane Zajednice Superligaša, Dragomira Lazovića.\nNije strano za kineske kompanije da se reklamiraju preko evropskih klubova, a raniji termini igranja pojedinih utakmica su delom i zbog razlike u vremenskoj zoni, te su ti termini i najpogodniji za gledanje u Kini. Moguće je da će se sličan scenario očekivati i u Srbiji, te da će utakmice počinjati ranije nego obično.\nPrethodni tekstSIMONA HALEP – KAROLINA PLIŠKOVA – NAJAVA POLUFINALNOG DUELA\nSledeći tekstBrazilac potpisao za “Bikove”\nLepa vest za navijače Crvene Zvezde!\nNajbolji igrač 9. kola šampionata Srbije je fudbaler TSC-a\nNovi “NG” u nizu se plaća kvotom 1.70


Uticaj naprednih tehnologija - Savetovanje na Zlatiboru - Ozonpress :: internet portal\nTag: Savetovanje, tehnologije, uticaj, Zlatibor\nBuild energy team – BET i Specijalna bolnica Čigota, pod institucionalnim pokroviteljstvom Ministarstva trgovine, turizma i telekomunikacija RS, Ministarstva zdravlja RS, Turističke organizacije Srbije, Privredne komore Srbije – PKS i Udruženja banja Srbije, organizovali su Regionalni okrugli sto: UTICAJ NAPREDNIH TEHNOLOGIJA NA BANJSKI I SPORTSKO REKREATIVNI TURIZAM.\nPreko 60 učesnika Skupa iz Srbije, Crne Gore, Republike Srpske i Bosne i Hercegovine istakli su da u eri intenzivne konkurencije, turistička industrija se nalazi u procesu neprestanih promena. Inovativnost i primena naprednih tehnologija predstavlja ne samo faktor konkurentnosti, već i faktor opstanka, rasta i razvoja na izuzetno turbulentnom turističkom tržištu. Svetska zdravstvena organizacija predviđa da će do 2030. godine zaštita i briga o zdravlju postati najjača svetska industrija i jedan od najvećih pokretača turističkih putovanja.\nZdravstveni turizam je najbrže rastuća grana turizma u svetu, sa godišnjim rastom od 15 do 20%. Zdravstveni turizam je izuzetno zahtevan spoj turizma i medicine. Dr Željko Stakić, generalni direktor Specijlne bolnice Čigota je pozdravio sve prisutne uz izražavanje velokog zadovoljstva što je upravo Specijlna bolnica Čigota domaćin ovakvog renomiranog Skupa.\nDr Nata Ćirić, predstavnica Ministarstva trgovine, turizma i telekomunikacija Republike Srbije rekla je da: “ Vlada Republike Srbije poseban akcenat stavlja na razvoj banjskog turizma koji ima prednosti u odnosu na banje u Regionu jer pored spa centara, banje Srbije pružaju i usluge u okviru specijalnih bolnica za rehabilitaciju i sportsko-rekretivnih centara“.\nLjiljana Čerović iz Turističke organizacije Srbije, kao i njen kolega dr Zoran Paunović iz Nacionalne turistička organizacija Crne Gore istakli su u kojoj meri je važno učešće turističkih organizacija na renomiranim međunarodnim sajmovima turizma u cilju promovisanja našeg Regiona kao veoma atraktivne turističke destinacije. Branko Stefanović, direktor Sektora za prodaju državnoj upravi Telekoma Srbijarekao je: “Već 20 godina upešnog poslovanja kompanije Telekom Srbija na tržištu Regiona upravo pokazuje koliko su informaciono-komunikacione tehnologije jedan od ključnih faktora opstanka i razvoja turističkih centara“.\nBojan Grujički direktor kompanije Viessmann saopštio je: „Primenom savremenih kotlova i klima uređaja, toplotnih pumpi, solarnih panela, i sličnih tehnologija pored toga što se obezbeđuju velike uštede u hotelskim, banjskim i sportsko-rekreativnim centrima, omogućeno je pružanje usluga izuzetno visokog kvaliteta“.\n– Iz našeg iskustva je potencijal na polju turizma veoma značajan, s obzirom da energetika predstavlja veliki operativni trošak hotela a u koji se često najmanje ulaže jer postoje drugi prioriteti. Često hoteli i banje nemaju resurse ni za finansiranje ni za razvoj tehničkih rešenja, i tu ESCO partner pomaže jer nudi i finansiranje, projektovanje rešenja i izvođenje radova. Srbija ima neverovatno puno da ponudi s turističke tačke gledišta, na nama je da podržimo i poboljšamo infrastrukturu – rekao je Slobodan Perović, direktor GGE.\nDragoljub Lukić menadžer prodaje kompanije Chip Card ukazao je na to da savremeni potrošači zahtevaju siguran način plaćanja sa bilo kog mesta u svetu i da upravo to opredeljuje njihov izbor turističke destinacije. Svi učesnici Skupa su se složili da u oblasti banjskog i sportsko-rekreativnog turizma sve mora biti visoko sofisticirano, a da uspeh u najvećoj meri zavisi od: kvaliteta usluga, cene, stručnog osoblja koje govori makar jedan strani jezik, lake dostupnosti destinacija, uređene infrastrukture, sertifikacija i akreditacija.


EKSPLOZIJA NA PUMPI KOD ZVORNIKA: Ima žrtava i povređenih | Ekspres.net\nU naselju Šepak došlo je do eksplozije na jednoj benzinskoj pumpi, a kako nezvanično saznaje Klix.ba najmanje jedna osoba je smrtno stradala.\nOvo naselje nalazi se sa druge strane Drine preko puta Loznice. Do eksplozije je došlo na benzinskoj pumpi “Nešković”, u blizini graničnog prelaza “Šepak“ kod Zvornika, objavio je portal Srpskainfo. Direktor bolnice u Zvorniku Ivan Popović rekao je da je do sada najmanje sedam ili osam osoba povređeno.\n“Na licu mesta se nalaze naša tri sanitetska vozila, kao i santitetska vozila Hitne pomoći. Na mesto eksplozije došle su i ekipe Hitne pomoći iz Loznice, ali i iz Bijeljine. Svaki minut nam stižu povređeni”, rekao je Popović.\nPrema njegovim rečima, među dovezenim pacijentima ima onih sa lakšim, ali i sa težim povredama.\nPortparol Policijske uprave Zvornik Miljan Bobar rekao je da im je u 10.40 časova prijavljeno da je došlo do eksplozije na benzinskoj pumpi. Oni nije mogao da više informacija o tome šta se desilo.\nMediji međutim prenose da broj žrtava možda nije konačan jer još uvek trage pretraga ruševina.\nU ovom delu Zvornika trenutno je u potpunosti obustavljen saobraćaj.\nUzroci eksplozije na pumpi još nisu potvrđeni, a nezvanično, automobil se zabio aparat za točenje gasa koji je eksplodirao. Više informacija očekuje se po završetku policijskog uviđaja.\nŽENA POGINULA U EKSPLOZIJI NA DORĆOLU: Policija istražuje da li je pukla plinska boca ili bomba OPTUŽNICA ZA SMRT ČETIRI RADNIKA U KRAGUJEVCU: Šestorica optužena za eksploziju u TRZ “Medna” EKSPLODIRAO AUTOMOBIL NA VOŽDOVCU: Lakše povređen otac TV voditeljke Marijane Mićić EKSPLODIRAO SILOS U LUCI “DUNAV BOGOJEVO” KOD ODŽAKA: Šestoro povređeno u urušavanju konstrukcije


Proces pada aktuelne vlasti je počeo pre šest meseci i samo je pitanje vremena kad će biti okončan, rekao je predsednik Stranke slobode i pravde(SSP) Dragan Đilas\nOn je kazao da je pre šest meseci bilo nezamislivo ono što imamo danas – ujedinjenu opoziciju, bojkot parlamenta i potpisan Sporazum sa narodom\nSrbija mora da postane zemlja u kojoj će Dragoslav Simonović, bivši predsednik opštine Grocka, biti procesuiran i zbog pokušaja ubistva novinara Milana Jovanovića, ali i zbog onoga o čemu je novinar pisao, poručio je Đilas\nOn je najavio da će za sedam dana na Predsedništvu ove partije biti usvojena Deklaracija o pomirenju srpskog i albanskog naroda\nZamenik predsednika SSP Borko Stefanović poručio je da je Niš nekada bio grad dimnjaka, fabrika, elektronske industrije, a „danas je grad u kojem fabrike ne rade, a radnici su na rubu egzistencije”\nPredsednik inicijativnog odbora SSP u Nišu Branislav Jovanović rekao je da za ovu tribinu nisu mogli da iznajme nijedan gradski prostor\nPredsednik Stranke slobode i pravde(SSP) Dragan Đilas rekao je večeras u Nišu da je pre šest meseci proces pada aktuelne vlasti počeo, te da je samo pitanje vremena kada će taj proces biti i okončan.\n-Pre šest meseci bilo je nezamislivo ono što imamo danas – ujedinjenu opoziciju, bojkot parlamenta i potpisan Sporazum sa narodom. Neće više ni članovi SNS da podržavaju ovakvu vlast. Od 100.000 članova koliko SNS kaže da ima u Beogradu, na Vuićevom mitingu bilo je svega 10.000. Pa ako ima podršku kao što priča, zašto svakog petka ne organizuje miting, kao što to svake subote čine mladi ljudi kojima mi pomažemo, kazao je Đilas na tribini organizovanoj povodom formiranja prvog inicijativnog odbora SSP u Nišu.\nOn je istakao i da je dosta više sa podelama ljudi koje vlast nameće.\n-Svako ko deli Srbiju, ljude naziva ološem, društvenim talogom, izdajnicima, kriminalcima, radi protiv Srbije. Mi hoćemo da izgradimo zemlju u kojoj više niko neće moći takve reči da koristi protiv ljudi koji drugačije misle, rekao je Đilas.\nOn je dodao da Srbija mora da“ postane zemlja u kojoj će Dragoljub Simonović, bivši predsednik opštine Grocka, biti procesuiran i zbog pokušaja ubistva novinara Milana Jovanovića, ali i zbog onoga o čemu je novinar pisao“.\nPredsednik SSP je poručio i da će se SSP izboriti za Srbiju u kojoj će svako moći pošteno da radi i od tog rada dobro da živi, i da niko neće moći da otima ono što pripada narodu, a da će nakon smene vlasti biti konfiskovano ono što je danas oteto, kao što su reke i rudna bogatstva.\nĐilas je najavio da će za sedam dana na Predsedništvu ove partije biti usvojena Deklaracija o pomirenju srpskog i albanskog naroda.\n-Moramo da krenemo u proces pomirenja između dva naroda. Neće biti lako, jer taj proces mržnje i sukoba traje više od 100 godina. Ne možemo da dopustimo da naša deca nastave da se mrze. U svim ratnim sukobima 99 odsto Albanaca i Srba su ostali ljudi. Nemojte da zbog jednog procenta ubica i manijaka dozvolimo da se Srbi i Albanci i dalje mrze-poručio je Đilas na formiranju inicijativnog odbora SSP-a u Nišu.\nOn je dodao da je neophodno da se proces pomirenja proširi na ceo Balkan.\nZamenik predsednika SSP Borko Stefanović poručio je da je Niš nekada bio grad dimnjaka, fabrika, elektronske industrije, a „danas je grad u kojem fabrike ne rade, a radnici su na rubu egzistencije”.\n-Neće se Srbija izvući iz crne rupe u koju ju je uvukla ova štetočinska i bahata vlast, dok mi ne pokrenemo investicioni ciklus od najmanje dve milijarde evra godišnje. Mi znamo da pobeđujemo, nećemo ni moliti ni kukati, nego raditi i rešavati probleme u svim oblastima, da svaki građanin oseti boljitak, rekao je Stefanović.\nOn kazao je da će se ova stranka zalagati da u Srbiji postoji specijalni tužilac za visoki i organizovani kriminal i trgovinu uticajem.\n-To će biti osoba, kao u Rumuniji, koja će moći da hapsi i da oduzima imovinu bez obzira o kome se radi, odnosno da li je to neko iz vlasti ili ne. Došlo je vreme da u Srbiji više ne bude nedodirljviih-rekao je Stefanović.\nJOVANOVIĆ: VLAST U NIŠU NAM NIJE DALA NIJEDNU GRADSKU SALU\nPredsednik inicijativnog odbora SSP u Nišu Branislav Jovanović rekao je da za ovu tribinu nisu mogli da iznajme nijedan gradski prostor.\n-Gradska vlast nam nije dozvolila da održimo tribinu ni u jednoj mesnoj kancelariji, kao ni u Sali Skupštine grada.Odbio nas je i Niški simfonijski orkestar.To najbolje govori o stepenu demokratije u Nišu-kazao je on.\nJovanović je podsetio da je za vreme vladavine Slobodana Miloševića, početkom devesedetih SPO dobio prostor za stranku u strogom centru grada.


Novi vlasnik Beograđanke kupuje i nekretnine BIGZ-a? | Beograd | Direktno\n19. 11. 2020. 18:25 0\nKompanija BIGZ pablišing, u čijem vlasništvu je deo čuvena zgrada BIGZ, sazvala je za 10. decembar vanrednu sednicu skupštine akcionara, na kojoj će se odlučivati o prodaji imovine "velike vrednosti" firmi MPP BIGZ, objavila je Nova ekonomija, pozivajući se na odluku objavljenu na portalu Beogradske berze.\nKompanija BIGZ pablišing predložiće akcionarima prodaju udela koje to akcionarsko društvo ima u poslovnoj zgradi u Bulevaru Vojvode Mišića 17 u Beogradu, zgrade Ekspedicije na istoj lokaciji, kao i prava korišćenja na više katastarskih parcela.\nAkcionarima će biti predloženo i utvrđivanje vrednosti akcija BIGZ pablišinga, navodi se u pozivu za vanrednu sednicu skupštine.\nPotencijalni kupac, kompanija MPP BIGZ, osnovana je u aprilu ove godine, a jedini član tog društva sa ograničenom odgovornošću je kiparski MPP Bigz iz Nikozije.\nKako navodi Nova ekonomija, prema raspoloživim podacima iz domaće baze stvarnih vlasnika ravnopravni vlasnici tog stranog preduzeća su Etgar Antonijadis, državljanin Grčke, i Joana Sotiriju, državljanka Kipra.\nOvaj mesečnik skreće pažnju da kontakt informacije i adresa na kojoj je registrovano preduzeće ukazuju da je potencijalni novi vlasnik nekretnina u blizini Beogradskog sajma preduzeće Marera propertis, koje je u septembru, preko ćerke firme, kupilo zgradu Beograđanke za 16,5 miliona evra.\nMilena Srećkov, zastupnica ili direktorka petnaestak firmi povezanih sa kompanijom Marera properties u Srbiji, zastupa i firmu MPP BIGZ.\nBeograđanka Nova ekonomija BIGZ\nSSP: Vlast podržala neonacistički koncert u zgradi BIGZ-a


Désir objavio pregled crnogorskog Zakona o elektronskim medijima\nPredstavnik OSCE-a za slobodu medija Harlem Désir objavio je danas pravni pregled crnogorskog Zakona o elektronskim medijima, na zahtev Ministarstva kulture.\nKancelarija predstavnika OSCE-a za slobodu medija naručila je stručnu analizu koju je pripremila prof. Dr. Sandra Bašić-Hrvatin, poznati medijski ekspert u Crnoj Gori i širem regionu. Sadašnji zakon je analiziran i upoređen sa obavezama OEBS-a, Direktivom EU o audio-vizuelnim medijskim uslugama i preporukama Saveta Evrope.\n“Ovi zajednički napori sa Ministarstvom kulture su ključni za promociju i podršku slobode medija u Crnoj Gori. Izuzetno je važno da zakonodavni okvir bude u skladu sa najvišim međunarodnim standardima”, rekao je Désir.\nŠto se tiče javnih emitera, analiza tvrdi da javni radio-difuzni servisi trebaju i strukturalnu i uredničku nezavisnost, kao i slobodu od političkog uplitanja, kako bi mogli efikasno funkcionisati. Između ostalog, u pregledu se preporučuje da osnivanje lokalnih emitera bude u nadležnosti Agencije za elektronske medije (AEM).\nPoseban akcenat je stavljen na proces izdavanja dozvola, posebno kriterijume za davanje licenci, koje treba jasno odrediti u zakonu.\nAnaliza naglašava da bi nadzornu ulogu u pogledu Zakona o elektronskim medijima trebalo dati isključivo AEM-u, čime bi se obezbedio efikasniji nadzor nad primenom zakona.\nAnaliza također naglašava da zakon sadrži mehanizme za sprečavanje sukoba interesa među članovima Veća AEM. Međutim, to izaziva zabrinutost zbog činjenice da novi Zakon o javnoj upravi povezuje AEM sa Vladom.\n“Neophodno je da proces izmene zakona bude inkluzivan i da se vodi široka rasprava sa svim relevantnim nacionalnim i međunarodnim medijskim akterima. Moj Ured će nastaviti pružati dodatnu pomoć i podršku vlastima u ovom nastojanju“, zaključio je predstavnik Désir.


Kosovo im zadaje težak udarac: Srbija dnevno gubi više od milion eura zbog taksi\nPočetna » Blog » Kosovo im zadaje težak udarac: Srbija dnevno gubi više od milion eura zbog taksi\nPrivreda Srbije dnevno gubi milion i 39.000 eura zbog 100-postotnih taksi na uvoz robe iz Srbije koje je uvela Vlada Kosova, izjavio je potpredsjednik Vlade i ministar trgovine Srbije.\nOn je kazao da je najviše izgubila domaća prehrambena industrija, jer su kompanije iz Srbije gotovo potpuno istisnute sa Kosova u ovom periodu.\nZa 14 mjeseci trajanja taksi na Kosovo je otpremljeno manje robe iz Srbije u vrijednosti od 435 miliona eura u odnosu na isti period prije uvođenja taksa, rekao je Ljajić, navodeći da su poziciju kompanija iz Srbije na Kosovu zauzele one iz Grčke, Bugarske, Mađarske, Hrvatske, Slovenije, Turske i Sjeverne Makedonije, prenosi.\nKaže da je bez Evropske unije, SAD-a, Kine i Rusije te stalnih članica Vijeća sigurnosti Ujedinjenih naroda teško očekivati održivo rješenje za Kosovo.\nOcijenio je da će neka vrsta “Daytona” biti potrebna kad god ovo pitanje dođe na dnevni red.\nSvako rješenje za Kosovo djeluje kao utopističko iz nekoliko razloga, a prvi je što još nema nove vlade Kosova i što je u ovom trenutku teško reći “da li smo bliže novim izborima ili novoj vladi”.\n“Kao drugo, po izjavama glavnih političkih aktera iz Prištine ne vidi se ni minimum spremnosti za bilo koju vrstu kompromisa, što prilično dezavuiše sam proces dijaloga. Treće, međunarodna zajednica u ovom trenutku djeluje kao da ne zna ni šta će sa sobom, a kamoli da se ozbiljnije bavi rješavanjem kosovskog pitanja”, navodi Ljajić.


Session stiže na Steam Early Access u septembru - VideoGame Arena\nSession stiže na Steam Early Access u septembru\nNakon četiri godine čekanje uskoro ćemo moći da probamo skejtborder igru Session!\nČetiri godine otkako je skejtbording igra Session prvi put najavljena ona će tokom septembra konačno zakoračiti na Steam platformu kroz Early Access program.\nCreā-ture Studios je prvi put predstavio ovo ostvarenje kao Project:Session kroz Steam Greenlight platformu 2015. godine, a dve godine kasnije igra je dobila i novčana sredstva kroz Kickstarter kampanju.\nMože se reći da su mnogi igrači sa ushićenjem ispratili novu skateboard igru, kojih u poslednje vreme nema previše, ali su stali u red da podrže ovo ostvarenje kada su videli kako ono zaista izgleda. Ova igra je daleko od nerealnih egzebicija viđenih u Tony Hawk serijalu, a realističnija čak i od Skate franšize i ona otkriva jedinstvenu ideju autora: u ovoj igri neće postojati score sistem, već će trikovi morati da izgleda dobro. Ukoliko gejmeri ne uspeju u tome, moraće da usavrše stil!\nDa bi dodatno naglasili ovu poentu, autori su se odlučili za neobičan sistem upravljanja. Naime, svaki analogni stick će kontrolisati jednu nogu u pokušaju da se emuliraju potezi koje skejteri izvode u stvarnosti kako bi uradili neki trik. Na osnovu svega rečenog, deluje nam kao da će ovo biti najrealističnija skejtbord simulacija do sad.\nSession će zakoračiti u Steam Early Access 17. septembra ove godine, dok se verzija za Xbox One očekuje tokom oktobra takođe u ranoj fazi kroz „Xbox Game Preview” program. Za sad nije najavljeno izdanje za ostale igračke sisteme.\nTagovi: Ekstremni sportovi, Session, Skateboard, sport\nFIFA serijal će se nastaviti – FIFA već pregovara sa rivalima EA Sportsa\nLov na naivne: “PlayStation 5 emulatori” preplavljuju internet


Socijalna preduzeća su važna za razvoj privrede Srbije jer dopunjuju i "odrađuju" deo posla države koja nije sistemski rešila mnoga pitanja u društvu i nema dovoljno kapaciteta, a prema Republičkom Zavodu za statistiku u Srbiji posluje blizu 1.200 socijalnih preduzeća.\nPrema Republičkom Zavodu za statistiku u Srbiji posluje blizu 1.200 socijalnih preduzeća, od čega najviše zadruga i to 65,6 odsto i udruženja građana - 23,7 posto. U socijalnim preduzećima zaposleno je oko 10 hiljada lica, a angažuju i oko 20 hiljada volontera. Skoro 17 procenata zaposlenih u sektoru socijalnih preduzeća su lica iz ugroženih grupa.\n"Socijalna preduzeća kroz različite ekonomske aktivnosti, uvažavajući sve tržišne uslove i potrebe za rastom i razvojem, generišu ekonomske aktivnosti svojih saradnika, partnera, dobavljača, zapošljavaju ljude iz socijalno ugroženih kategorija, i reinvestiraju svoj profit ili deo svog profita u razvoj socio-ekonomske aktivnosti što će dovesti do boljitka šireg društvenog soja. Imajući u vidu nedostatak kapitalnih sredstava za ulaganje, udruživanje resursa, znanja i iskustva od ključne je važnosti za pokretanja socijalnih preduzeća koja mogu dati veliki doprinos u rešavanju najrazličitijih društvenih problema", rekao je Igor Kojčić, predsednik Upravnog odbora socijalnog preduzeća "Agro Iris".\nMilosav Milinković, direktor i glavni i odgovorni urednik magazina "Liceulice", naglasio je da ako uzmemo u obzir činjenicu da je u razvijenim zemljama godišnji promet u socijalnom preduzetništvu iskazuje u milionima evra, jasno je da ovde leži veoma značajan ekonomski potencijal za razvoj privrede jednog društva. "Za zdrav i održiv razvoj društva bitan je model raspodele koji afirmiše socijalno preduzetništvo ili tzv. "bolja ekonomija", a koji je u suprotnosti sa trenutno dominantnim modelom u kom bogati postanu još bogatiji, a siromašni još siromašniji", ocenio je Milinković.\nRadmila Ivetić, predsednica udruženja Banka hrane Beograd, istakla je da su "socijalna preduzeća veoma važna za razvoj privrede Srbije zato što dopunjavaju i "odrađuju" deo posla države koja nije sistemski rešila mnoga pitanja u društvu i nema dovoljno kapaciteta (kako finansijskih, tako i ljudskih odnosno kreativnih resursa)".\n"Socijalna preduzeća i udruženja su bliža 'terenu', realnosti i stoga mogu da doprinesu efikasnijem rešavanju problema odnosno razvoju društva, zahtevajući od države neophodne promene – ekonomske, socijalne – sa odgavarajućim pravnim/zakonskim okvirima", dodala je Ivetić.\nSanida Klarić, osnivač socijalnog preduzeća "Bio Idea", smatra da su socijalna preduzeća održiva, kao i da će za nekoliko godina ona biti važan faktor u srpskoj ekonomiji kako sa svojim proizvodima, tako i sa rešavanjem bitnih društvenih problema što doprinosi bezbednosti i boljem životu za sve građane.\nkampanja na dar


Odlučeno: Tramp uvodi sankcije Turskoj :: Svijet\n14.10.2019. 23:41 ➔ 23:42\nOdlučeno: Tramp uvodi sankcije Turskoj\nAmerički predsjednik Donald Tramp objavio je da uvodi nove sankcije Turskoj, prekida trgovinske pregovore i podiže carine na čelik, u nastojanju da izvrši pritisak na Ankaru, da zaustavi vojnu ofanzivu u Siriji protiv kurdskih snaga koje Turska smatra terorističkom prijetnjom.\nTramp je rekao da će uskoro potpisati izvršno naređenje kojim se dozvoljava da se uvedu sankcije sadašnjim i bivšim turskim zvaničnicima. SAD će takođe odmah prekinuti pregovore, koje predvodi ministartvo trgovine oko trgovinskog sporazuma vrijednog 100 milijardi dolara sa Turskom, navodi se u saopštenju predsjednika SAD-a.\n"Ovim naređenjem omogućiće se Sjedinjenim Državama da uvedu snažne dodatne sankcije za one koji su moguće uključeni u kršenje ljudskih prava, blokiranje primirja, sprečavanje raseljenih ljudi da se vrate kući, nasilnom vraćanju izbjeglica ili prijetnjama miru, bezbjednosti ili stabilnosti u Siriji. Naređenjem se odobrava širok niz posljedica, uključujuići finansijske sancije, blokiranje imovine, ili zabrana ulaska u SAD", navodi se u tom dokumentu.\nNedjelju dana prije turske invazije Tramp je naložio da se dio američkih vojnika skloni iz sjeveroistoka Sirije, što je po mišljenju kritičara dalo zeleno svijetlo Turskoj da krene protiv Kurda, koji su pomogli Americi u borbi protiv ekstremista Islamske države.\nAmerički predsjednik je rekao da će oko 1.000 američkih vojnika kojima je naredio da napuste Siriju ostati na Bliskom istoku da spriječe ponovo snaženje prijetnje od islamske države.\nU saopštenju izdatom večeras u kome se odobravaju ekonomske sankcije Turskoj, Tramp je jasno rekao da će američki vojnici potpuno napuštiti Siriju. Vojnici će biti preraspoređeni i ostati u regionu.\nTramp je napisao da turska ofanziva dovodi civile u opasnost i prijeti miru, bezbjednosti i stabilnosti u regionu. Rekao je da je jasno dao do znanja turskom predsjedniku Redžepu Tajipu Erdoganu da turske akcije ubrzavaju humanitarnu krizu i stvaraju uslove za moguće ratne zločine. Rekao je da Turska mora da osigura bezbjednost civila, uključujući vjerskih i etničkih manjina. Kako je naveo, potpuno je spreman da "brzo uništi tursku privredu" ako turske vođe nastave tim opasnim i destruktivnim putem.


Iz Vlade su naveli da sedmodnevna incidenca na nivou BiH iznosi 139,3 slučaja na 100.000 stanovnika, a najviša je u Sarajevskom, Hercegovački-neretvanskom i Zapadnohercegovačkom kantonu, prenosi Srpskainfo.\nFederalna Vlada upoznala se o informaciji o dodatnom kreditnom zaduženju preduzeća “Autoceste FBiH” kod OPEC Fonda za međunarodni razvoj (OFID) za dionicu auto-puta na koridoru “Pet ce” Vranduk – Ponirak, te podržala inicijativu da se za ovaj projekt obezbijede kreditna sredstva kod OFID do 25 miliona evra.\nTu grupu činiće predstavnici federalnih ministarstava prostornog uređenja, poljoprivrede, vodoprivrede i šumarstva, saobraćaja i komunikacija, te energije, rudarstva i industrije, kao i agencija za vodna područja reke Save i Jadranskog mora, te jedan predstavnik nevladinog sektora.\n– Ukoliko se ukaže potreba, biće imenovani i predstavnici drugih institucija – napominje se u saopštenju i dodaje da će federalno Ministarstvo u sastav interresorne radne grupe uključiti predstavnike Ministarstva spoljne trgovine i ekonomskih odnosa u Savjetu ministara, Ministarstva za prostorno uređenje, građevinarstvo i ekologiju Republike Srpske i Vlade Brčko distrikta, u svojstvu posmatrača.\nKako je obrazloženo, strateška procena obavezno se sprovodi za strategije, planove i programe u oblastima prostornog planiranja ili upotrebe zemljišta, poljoprivrede, šumarstva, ribarstva, lovstva, energetike, industrije, saobraćaja, upravljanja otpadom i vodama, telekomunikacija, turizma, očuvanja prirodnih staništa biljnog i životinjskog sveta.


Regionalni radio Srem | Aktivnosti saobraćajne policije za bezbednost učenika\nAktivnosti saobraćajne policije za bezbednost učenika\nAdmin 6. септембра 2017. Aktuelno, Društvo, Školstvo, Srem, Sremska Mitrovica Нема коментара на Aktivnosti saobraćajne policije za bezbednost učenika\nTokom i ove školske godine policija u Sremu preduzimaće niz preventivnih mera i aktivnosti, a sve u cilju veće bezbednosti učenika, ali i školske imovine. U zonama škola tokom ovog meseca pojačane su kontrole saobraćaja na putevima, a posebno će biti sankcionisani prekršaji koji se odnose na propuštanje pešaka, posebno đaka, na obeleženim pešačkim prelazima.\nPomoć saobraćajne policije učenicima Osnovne škole “Triva Vitasović Lebarnik” u Laćarku je preko potrebna. Školu pohađa 750 učenika, a nalazi se u centru mesta gde je frekvencija saobraćaja izuzetno velika, pa je samim tim i bezbednost dece dovedena u pitanje, zato je saradnja sa policijom veoma važna.\n– Ono što je najvažnije je da smo unapredili saradnju kroz niz različitih projekata, a ovaj je samo jedan od njih, kao i predavanja koja ćemo imati za naše prvake i za sve uzraste u različitim oblastima, rekla je Nataša Zec, direktorka škole.\nDa su pripadnici policije spremni da pomognu, potvrđuje i Srdjan Jeftić, komandir Saobraćajne policijske ispostave za Grad Sremska Mitrovica. Kaže da je pojačana kontrola saobraćaja jedna od preventivnih aktivnosti koje pripadnici Policijske uprave u Sremskoj Mitrovici i ove školske godine redovno obavljaju, kako bi se povećala bezbednost učenika.\n– Cilj ove akcije je da se poveća bezbednost učenika koji su krenuli u školu. Tokom septembra pripadnici odeljenja saobraćajne policije biće pojačano prisustvo u zonama škola. Vršićemo kontrolu regulisanja saobraćaja, a prioritet je da se đacima koji su tek sad krenuli u školu pruži pomoć i obezbedi bezbedan dolazak do škole, istakao je Jeftić.\nU okviru preventivnog delovanja pripadnici Policijske uprave u Sremskoj Mitrovici i Odeljenja za vanredne situacije u saradnji sa školskim upravama na području Srema, tokom ovog meseca počeće i realizacija projekta Osnovi bezbednosti dece. Projekat Ministarstva unutrašnjih poslova i Ministarstva prosvete biće realizovan u toku cele školske godine, u svim odeljenjima četvrtog i šestog razreda osnovnih škola.


Svetski ekonomski rast će ove godine po deveti put zaredom biti 3,5 procenata ili viši, što se nije dogodilo još od šezdesetih godina prošlog veka, pokazuje analiza Unikredit grupe, pripremljena za godišnju konferenciju Evropske banke za obnovu i razvoj, koja je nedavno održana u Jordanu.\nU 2018. očekuje se da globalni rast bude skoro četiri odsto, između ostalog podstaknut i rastom američke ekonomije, koji neprekinut traje najduže u istoriji te zemlje, čak duže nego 30-ih i 60-ih godina prošlog veka.\n– Evrozona raste brže nego što je očekivano i to u svim zemljama članicama. Najveći deo rasta vuku Nemačka i Francuska, ali rastu čak i Grčka, Italija, Španija i Portugal – istakao je Mateo Feraci, zadužen za strategiju Unikredita u Jugoistočnoj Evropi.\nPrema njegovim rečima, i zemlje centralne i istočne Evrope beleže najviši rast još od globalne krize 2008. godine, pošto su u 2017. imale skok BDP-a od 3,7 odsto, „a ekonomska ekspanzija nije bila tako široko rasprostranjena još od osamdesetih“.\nUnikredit banka procenjuje da će Srbija 2018. i 2019. godine ostvariti prosečan godišnji privredni rast od 3,1 odsto, nakon što je prošle godine podbacila sa rastom od samo 1,9 procenata. Procene ove banke su slične očekivanjima Svetske banke, dok MMF i Vlada Srbije veruju u rast od bar 3,5 procenata. Unikredit za Hrvatsku projektuje rast od 2,8 odsto u ove dve godine, za BiH 3,3 odsto, Rumuniju i Mađarsku po četiri procenta, dok će Bugarska imati prosečan rast od 4,3 odsto.\nOve godine rast u regionu centralne i istočne Evrope uglavnom će biti vođen domaćom tražnjom, odnosno potrošnjom stanovništva i privrede. Zanimljivo je da osim Slovenije i Slovačke, nijedna od 11 zemalja regiona nije uspela da postane neto izvoznik. U Rusiji, koja je pod sankcijama, to je najočiglednije, pošto će nemogućnost izvoza u mnoge razvijene zemlje uticati na smanjenje privrednog rasta te države sa približno 2,5 procenata u 2018. Rusija će tako prema projekcijama Unikredita u ovoj i narednoj godini imati prosečan privredni rast od samo 1,3 odsto, što je nešto niže od rezultata iz 2017. godine.\nU Srbiji će činjenica da više uvozimo nego što izvozimo imati negativan doprinos BDP-u od nešto manje od jedan odsto, dok će fiksne investicije i privatna potrošnja najviše pomoći da ostvarimo pomenuti projektovani rast od 3,1 odsto u proseku.\nU Unikreditu očekuju da banke u regionu nastave da smanjuju količinu nenaplativih kredita, tako da bi u Srbiji u 2019. učešće ovih kredita trebalo da padne na 8,1 odsto, sa 22 odsto, koliko je bilo 2015. godine, kada je Srbija bila neslavni rekorder u regionu po ovoj statistici.\nInače, jedan od osnovnih trendova u bankarstvu danas je digitalizacija, koja i štedi novac bankama i olakšava građanima korišćenje njihovih usluga. Srbija je sa skoro 70 odsto građana koji koriste internet i oko 1,3 mobilna telefona po glavi stanovnika dobro pozicionirana za rast u digitalizaciji. Podaci Unikredita pokazuju da u regionu od Srbije internet nešto više koriste Slovenci, Hrvati, Česi, Mađari, Slovaci, Poljaci i Rusi, dok mobilne telefone više koriste samo Poljaci i Rusi.\nPrema rečima Andree Dijamantija, zaduženog za korporativno i investiciono bankarstvo u centralnoj i istočnoj Evropi u Unikreditu, ovaj region i dalje delimično zaostaje za zapadnom Evropom po korišćenju interneta među stanovništvom, dok se po korišćenju mobilnih telefona izjednačio još pre devet godina. Podaci pokazuju da je internet bankarstvo u Evropi u snažnom zaletu, pa je tako u Srbiji prošle godine ovu vrstu usluga koristilo više od 20 odsto bankarskih klijenata, što je duplo više nego 2010. Međutim, uprkos ovakvom rastu, Srbija ostaje pri začelju Evrope po ovom kriterijumu, pošto samo Rumuni i Bugari manje koriste internet bankarstvo od nas. Primera radi, u Holandiji, koja predvodi ovaj trend, više od 90 odsto pojedinaca koristi bankarske usluge preko interneta, dok je prosek EU oko 60 odsto.\n– Zemlje CIE regiona predstavljaju idealno okruženje za dalji napredak digitalnog bankarstva – rekao je Dijamanti. Kako je naveo, digitalne bankarske operacije se u ovom regionu trenutno brzo razvijaju, uz zemlje poput Češke, Turske i Srbije, koje su od 2010. duplirale broj pojedinaca koji koriste internet bankarstvo.\nViše iz ove kategorije « Opštinama u Vojvodini bespovratne subvencije za strateške projekte\tJeftiniji stanovi i za zaposlene u zdravstvu i prosveti? »


Teniseri traže finansijsku pomoć: "Tenis neće preživeti!" - Sportske.net\nMožete li da verujete u ovako nešto?\nTeniserka iz Gruzije Sofija Šapatova govorila je medijima o teškom životu tenisera koji nisu među najboljima na svetu.\nOna je istakla da praktično preživljava zbog koronavirusa i pokrenula je peticiju da ITF pomogne teniserima koji ne mogu da plaćaju račune.\n"Razgovarala sam s mnogim teniserima, neki od njih ne znaju kako će ovaj mesec platiti stanarinu. Peticijom ništa ne zahtevam, ona je samo način da se čuje naš glas, da privučemo pažnju ITF-a. Plaćamo kazne za sve, kad napravimo nešto na terenu ili kad prekasno otkažemo nastup, oni su na neki način naši vlasnici", rekla je Šapatova.\n"Ogromna je razlika između top 50 tenisera i teniserki u odnosu na ostale. Ali to je 100 ljudi, a na ATP i WTA je više od 3000 ljudi. Ako 50% njih bude moralo odustati od tenisa zbog ovoga, mislim da tenis neće preživeti.\nZnam da je većina novca na velikim turnirima, ali i na malima se prodaje puno toga, imamo strimove, uživo rezultati, tu su i arbitri koji žele napredovati u hijerarhiji, organizatori turnira... Vrhunski igrači su sjajni za promociju tenisa, ali i preostalih 96,5% nas je važno, gradimo taj sport i moramo postojati da bi on opstao", rekla je ona.


Beograđani koji poslednjih dana, nedelja i meseci sve češće prate rezultate zagađenosti vazduha, što na domaćim, što na stranim sajtovima, kao i na vidžetu "Blica", počeli su da se pitaju "Gde je to Zeleno brdo, gde je ta zelena oaza u ovoj našoj zagađenoj prestonici?", ali i "Zašto je baš na Zelenom brdu čist i zdrav vazduh?".\nPo nazivu Zeleno brdo, rekli biste da je reč o nekakvoj oazi našeg grada, koji je prethodnih dana što zbog magle, što zbog smoga sakriven u izmaglici. Меđutim njegovo ime nije jedini razlog zbog kojeg ćete poverovati da se radi o ekološkom kvartu smeštenom na opštini Zvezdara.\nAko se i na tren zapitate kako je to moguće i poželite da potražite ovaj kvart, razočaraće vas informacija da podatak koji Zeleno brdo predstavlja kao mesto sa najčistijim vazduhom u Beogradu nije u potpunosti realan.\nPored Zelenog brda, kada kvalitet vazduha proverite na sajtu Agencije za zaštitu životne sredine, Vračar je tamo takođe predstavljen kao oaza čistog vazduha. Ali, kako je to moguće?\nRazlog tome je što se na ovim mestima ne vrši merenje PM 2.5 i PM 10 čestica, koje najviše utiču na zagađenje vazduha u Beogradu. Na Zelenom brdu, naime, mere se koncentracije ugljen-diokisa (CO2), sumpor-dioksida (SO2) i azot-dioksida (NO2).\nDakle, verovatno je na Zelenom brdu vazduh nešto boljeg kvaliteta nego u centru prestonice, ali definitivno ne postoji velika razlika u odnosu na druge delove Beograda.


PO NALOGU TUŽILAŠTVA BiH REALIZOVANA ZDRUŽENA OPERACIJA ZAPLJENE CIGARETA U VRIJEDNOSTI OD OKO 1,3 MILIONA KM\nAktivnosti su, po nalogu Tužilaštva BiH, realizovali policijski službenici SIPA-e uz podršku uposlenika UIO BiH, Granične policije BiH i policijskih agencija iz oba entiteta.\nPostupajući po nalogu Tužilaštva BiH, policijski službenici SIPA-e u saradnji sa Upravom za indirektno oporezivanje (UIO) BiH, izvršili su pretres kamiona – cisterne, u čijoj unutrašnjosti je pronađena veća količina od oko 247 hiljada kutija cigareta, bez odgovarajućih akciznih markica BiH, koje su sa područja Crne Gore prokrijumčarene na područje Bosne i Hercegovine.\nProcijenjena vrijednost oduzetih cigareta na tržištu iznosi više od 1,3 miliona KM i jedna je od najvećih zapljena ilegalnih cigareta realizovanih na podučju Bosne i Hercegovine.\nU ovom predmetu vodi se istraga za krivična djela: organiziranje grupe ljudi ili udruženja za krijumčarenje ili rasturanje neocarinjene robe (član 215.), nedozvoljen promet akciznih proizvoda (član 210a.) i krijumčarenje (član 214.) Krivičnog zakona Bosne i Hercegovine.\nU združenoj operaciji realizovanoj po nalogu Tužilaštva BiH, sudjelovali su i pružili podršku Državna agencija za istrage i zaštitu SIPA, UIO BiH, Granična policija BiH, MUP RS, MUP Kantona Sarajevo i MUP HNK PU Prozor.\nTužilaštvo BiH, zajedno sa partnerskim institucijama i agencijama, preduzima intenzivne aktivnosti u borbi protiv nezakonitosti koje se odnose na krijumčarenje i nedozvoljen promet akciznih proizvoda, kao krivičnih djela kojima se nanosi velika šteta budžetu Bosne i Hercegovine.


Država će proceniti DA LI TREBA RADITI NEDELJOM - Valjevo\nPosted by: REDAKCIJA VALJEVSKA POSLA in Valjevo 10. January 2020.\tComments Off on Država će proceniti DA LI TREBA RADITI NEDELJOM\nDa li će manje srećni ljudi u Srbiji i dalje nedelju provoditi sa porodicom ili na poslu, odlučiće država – nakon analize prakse u Evropi i mišljenja pre svega poslodavaca u Srbiji. Zabrinutiji za tužbe poslodavaca nego za radnike?\nMinistar trgovine, turizma i telekomunikacija Rasim Ljajić doneo je rešenje o formiranju radne grupe čiji zadatak je “sagledavanje svih aspekata eventualne odluke o zabrani rada nedeljom” trgovinskih objekata u Srbiji, saopštio je danas njegov kabinet.\nRadna grupa će u narednom periodu sačiniti analizu efekata primene odluke o zabrani rada nedeljom u državama Evropske unije koje su se odlučile za taj potez, ali će “u obzir uzeti i različite alternativne modele” (ma šta to bilo).\nMada su sindikati dosad u više navrata zahtevali ukidanje raširene prakse rada nedeljom, pre svega je se time izrabljuju radnici, pogotovo u maloprodaji u trgovinskim preduzećima (produženo radno vreme tokom sedmice, loše obračunavanje i neisplaćivanje preokovremenog rada…), a takav zahtev je uputila i poverenica za ravnopravnost Brankica Janković, Ministarstvo je izgleda zabrinutije kako bi stvar mogla da prođe pred Ustavnim sudom.\n“Eventualna odluka o zabrani rada nedeljom mora biti pravno utemeljena kako Srbija ne bi ponovila greške nekih drugih država, gde je, kao na primer u Hrvatskoj, takvo rešenje bilo predmet spora pred Ustavnim sudom”, navedeno je u saopštenju.\nHrvatska je dva puta pokušala da zakonom zabrani rad nedjeljom, uz podršku uticajne Katoličke crkve, ali je njihov Ustavni sud oba puta poništavao takve zabrane zbog narušavanja slobode preduzetništva. Poslednji put 2009. godine.\nSličnu akciju “obaranja” su pokrenuli u septembru prošle godine i poslodavci u Crnoj Gori, gde je zabrana rada nedeljom uvedena u julu 2019. godine.\nUkoliko baš ne žele da prava radnika (prevashodno žena kojih najviše ima kao zaposelnih u prodavnicama) i dobrobit porodičnog života, što su ideje na kojima se zahteva neradna nedelja, brane pred ustavnim sudom, srpsko Ministarstvo bi trebalo da posluša savet inicijatora takve borbe u Hrvatskoj, fra Bože Vuleta, potpredsednika Franjevačkog instituta za kulturu mira – ne praviti (namerno) zakon tako da padne na Ustavnom sudu.\nLjudska prava nedelja Radno vreme Zabrana\t2020-01-10\nTagged with: Ljudska prava nedelja Radno vreme Zabrana\nPrevious: KUD “Kosta Abrašević” najavljuje nesvakidašnji folklorni doživljaj na sutrašnjem koncertu\nNext: Svi zdravi mogu i treba da daju krv


Nove investicije u Inđiji: Bolje pozicije i više radnih mesta za meštane ove opštine | Dunav Televizija\nNaslovna Vesti Ekonomija Nove investicije u Inđiji: Bolje pozicije i više radnih mesta za meštane...\nNove investicije u Inđiji: Bolje pozicije i više radnih mesta za meštane ove opštine\nKako je istakao predsednik opštine Inđija Vladimir Gak, potpisano je jedanaest ugovora o realizaciji novih investicija.\nInđija je primer opštine koja uspešno posluje i zna na koji način da privuče kako domaće tako i strane investitore, i koja uvek nailazi na podršku vezano za sve projekte koji doprinose ubrzanom ekonomskom razvoju, zapošljavanju i boljem standardu građana.\nNe sumnjivo se mora istaći da je unapređivanje industrijskih zona jedan od osnovnih preduslova za privlačenje investitora i izgradnju novih kapaciteta na čemu čelnice opštine Inđija marljivo i efikasno rade, i iz godine u godinu dobijaju bolje rezultate i veće investicije.\n– Kada kažem jedanaest, mislim na jedanaest novih investitora, ali mi sada imamo sigurno jedno sedam, osam investicija koje su već postojeće firme, koje rade i otvorene su i Inđiji, čak su proširile svoje poslovne kapacitete – naveo je Gak na početku razgovora.\n– Ja mogu da vam kažem da mi imamo potpisane ugovore sa ovim investitorima, mi imamo potpisane ugovore, a to je najteži deo posla, da potpišete ugovor i da neko kupi zemljište od vas, e sada on ima po zakonu rok od tri godine da napravi plan o izgradnji, i da investiciju privede kraju. Mi ne možemo sada da nekoga ko je ovde tek godinu dana da nateramo da radi odmah prve godine – dodao je predsednik opštine.\n– I mi kao i investitori znamo uslove, ali bitna stvar je u tome što smo uspeli da uradimo najtežu stvar, a to je da privučemo investitora – saopštio je Gak.\nJedna od najznačajnijih investicija koja se mora pomenuti zbog velikog uspeha koji je donela jeste upravo kompanija iz Japana, Tojo Tajers (Toyo Tire) koja će počeće gradnju fabrike u Inđiji na parceli od 60 hektara.\nTojo tajers otvoriće oko 500 novih radnih mesta u fabrici u Inđiji.\nTojo je najpoznatiji proizvođač guma koji proizvodi najkvalitetnije gume i čiji radnici imaju plate koje su znatno veće od proseka, takođe, očekuje godišnja proizvodnja od pet do deset miliona najkvalitetnijih guma.\nVažno je napomenuti da opština Inđija ispunjava sve zahteve kompanije jer ima atraktivno poslovno okruženje, visoko kvalifikovanu radnu snagu, sa relativno niskim platama, kao i automobilsku industriju u koju su investirale inostrane kompanije, a ujedno su odnosi Srbije i Japana u razvoju.\nPrethodni tekstPešaka u Dunavskoj ulici udario “punto”, preminuo u KCV-u\nSledeći tekstIsključenja struje za sredu, 1. jul\nObezbeđen novac za rekonstrukciju sedam ustanova socijalne zaštite\nPočela gradnja stanova za snage bezbednosti u Beogradu


Još bez odluke o isplati duga vojnim penzionerima (VIDEO) - Niške vesti\nJoš bez odluke o isplati duga vojnim penzionerima (VIDEO)\nAutor: NTV u Društvo 5. februara 2015.\nNi nakon poslednjeg sastanka održanog u Ministarstvu za socijalnu politiku nije doneta konačna odluka oko isplate duga vojnim penzionerima, koji se gomila od 2008. godine.\nIako je Ustavni sud potvrdio da je država dužna da ga isplati, sudovi nižih instanci su zakazali. Iz niškog Osnovnog suda do kraja radnog vremena nisu uspeli da dostave podatke o broju tužbi koje su vojni penzioneri podneli, niti o tome dokle se sa tim procesima stiglo.\nViše od četrdeset hiljada vojnih penzionera skoro devet godina čeka na isplatu razlika u povećanju penzija koje su počele da se primenjuju u trenutku kada su iz nadležnosti Ministarstva odbrane prešli, poput drugih penzionera, pod ingerenciju Ministarstva rada, objavljuje NTV.\nCivilni penzioneri, njih oko million i 300.000 još je 2008. dobilo za 11% veće penzije, po nalogu tadašnjeg ministra rada, dok su za tu povišicu vojni penzioneri ostali uskraćeni.\nUstavni sud je potvrdio da je država dužna da isplati pomenutu razliku vojnim penzionerima, ali se i dalje čeka na sudove nižih instanci.\nPovodom ovog višegodišnjeg problema su se krajem prošle sedmice predstavnici vojnih penzionera sastali sa nadležnima u Ministarstvu rada i socijalne politike, Ministarstvu pravde, Penzijsko-invalidskog fonda dok su predstavnici Ministarstva finansija izostali.\nPodaci o tome dokle se stiglo sa postupcima u vezi sa isplatama povišica pred niškim Osnovnim sudom, trebalo bi da budu poznati tokom narednih dana.\nPo trenutnom obračunu, od 2008. do danas država vojnim penzionerima duguje skoro 165 miliona evra. Što se duže bude čekalo na isplatu, to će i ova brojka rasti.\nPROTEST ISRED GRADSKE KUĆE: Kako za vojne penzionere ima, a za bivše radnike niške industrije nema novca?\nPROTEST Vojni penzioneri traže povećanje penzija\nDržava vojnim penzionerima duguje skoro 165 miliona evra (VIDEO)\nvojni penzioneri\t2015-02-05\nKomunalci u Nišu zaradili stotine miliona, a gradu uplaćuju samo pet miliona\nBessel Vuk: Veni vidi vici, lezao na kamponiru i gledao ga kako se bori....


Donatorska novčana sredstva CK FBiH za sanaciju poplavljenih domaćinstava u UNSKO SANSKOM KANTONU | BRANA\nDonatorska novčana sredstva CK FBiH za sanaciju poplavljenih domaćinstava u UNSKO SANSKOM KANTONU\nNovčana sredstva CK FBiH za sanaciju poplavljenih domaćinstava Unsko Sanskom kantonu i to za OPĆINU SANSKI MOST U iznosu od 33600 KM za 42 korisnika, OPĆINU KLJUČ u iznosu od 12000 KM za 15 korisnika, i OPĆINU BOSANSKI PETROVAC za ukupno 2 korisnika u iznosu od 1600 KM) u totalnom iznosu od 47200 KM.\nPredsjednik CK USK Husein Kličić\nCrveni križ Unsko-sanskog kantona je zajedno sa Civilnom zaštitom Unsko-sanskog kantona, kroz općinske komisije, evidntirao je štete i najugroženije porodice koje su pogođene poplavam iz 2014. Godine. Prva tranša donatorskih sredstava koju je Crvenom križu USK prebacio Federalni Crveni križ iznosila je 48.600 KM koja je odlukom predsjedništva CK USK prebačena na tri općinske organizacije Crvenog križa. Tako je Sanski Most, koji je i najviše pogođen dobio 35.000 KM, a Ključ 10.600 KM, općina koja je imala najmanje šteta, Bosanski Petrovac, dobila je sredstva u iznosu od 3.000 KM. Svi korisnici su sa CK potpisali partitne ugovore i sva sredstva su prebačena na njihove račune te su i opravdana. Ovim putem sanirana je šteta na objektima 46 korisnika koji su zadovoljni dobivenim sredstvima jer se radi o porodicama slabijeg imovinskog stanja.


Održane dvije obuke „Od sektorskih analiza do definisanja prioriteta za finansiranje projekata i programa nevladinih organizacija iz državnog budžeta“ | NVOinfo\nOdržane dvije obuke „Od sektorskih analiza do definisanja prioriteta za finansiranje projekata i programa nevladinih organizacija iz državnog budžeta“\n10. July 2018 Posted by admin\nYou are here: Naslovna / Održane dvije obuke „Od sektorskih analiza do definisanja prioriteta za finansiranje projekata i programa nevladinih organizacija iz državnog budžeta“\nMinistarstvo javne uprave/ Nacionalna kancelarija za saradnju s nevladinim organizacijama, tim DEU projekta ,,Tehnička podrška razvoju institucionalnih mehanizama saradnje Vlade i nevladinih organizacija u Crnoj Gori’’ i Uprava za kadrove organizovali su dvije jednodnevne obuke na temu: „Od sektorskih analiza do definisanja prioriteta za finansiranje projekata i programa nevladinih organizacija iz državnog budžeta“ i to 4. i 5. jula 2018. godine u Podgorici.\nPolazeći od razloga za finansiranje projekata i programa nevladinih organizacija i benefita uključivanja kapaciteta organizacija civilnog društva u rješavanje problema zajednice-zadovoljavanja potreba određenih ciljnih grupa, predstavljen je važeći normativni okvir kao temelj za uspostavljanje tog oblika međusektorskog partnerstva u Crnoj Gori.\nRadionice su organizovane kao podrška pripremi programiranja prioritetnih oblasti i visine sredstava za finansiranje projekata, odnosno programa nevladinih organizacija u 2019. godini. Učesnicima obuke predstavljena su iskustva iz prve godine primjene centralizovanog programiranja, te ukrštanjem istih sa standardima i primjerima dobre prakse u realizaciji pomenutog procesa izdvojene su preporuke za unaprjeđenje kvaliteta sektorskih analiza, a samim tim i pripeme konkursa u narednoj godini.\no Povećati znanja i vještine državnih službenika za programiranje prioriteta za finansiranje projekata i programa NVO u 2019. godini,\no Unaprijediti kvalitet sektorskih analiza, te konsultacija sa NVO o prioritetima finansiranja i\no Poboljšati kvalitet konkursa u 2019. godini.\nPolaznici su diskutovali o analizi problema, elementima koje bi takva analiza trebalo da obuhvati kako bi prepoznati problem bio ocijenjen kao prioritetan za rješavanje, kao i o definisanju zainteresovanih aktera- pripadnika jedne zajednice, koji imaju interes kada je u pitanju rješavanje određenog problema paktične politike, odnosno svi oni na koji utiču i na koje bi uticao izbor prepoznatih rješenja. Istaknut je i značaj pravovremenog planiranja kadrovskih kapaciteta za obavljanje složenih i odgovornih poslova vezanih za primjenu Zakona o nevladinim organizacijama (Službeni list Crne Gore, br. 39/11 i 37/17) i pratećih podzakonskih akata.\nPredstavljeni su primjeri dobrih formulacija u definisanju strateških ciljeva čijem ostvarenju mogu doprinijeti nevladine organizacije, kao i određivanju načina njihovog doprinosa i mjerenja istog pomoću indikatora koji imaju SMART karakteristike.\nStandardi javnog konsultovanja, te kombinovanje više metoda uključivanja NVO sektora u definisanje prioritetnih oblasti od javnog interesa i visine sredstava, potrebnih za dostizanje postavljenih ciljeva u tim oblastima, predstavljeni su kao koncept koji bi trebalo dosljedno primjenjivati kako bi ubuduće politike imale neohodnu podršku i kao izvor novih ideja, informacija i podataka od značaja za svrsishodnije programiranje i kvalitetan pristup rješavanju strateških mjera i aktivnosti.\nPolaznici su radionicu ocijenili kao uspješnu, te su istakli da im je veliki broj konkretnih i jasnih informacija, te praktičan rad od posebnog značaja i pouzdan orijentir za sačinjavanje sektorskih analiza, ali i za razumijevanje svih narednih faza u primjeni decentralizovanog modela raspodjele sredstava za projekte i programe NVO iz državnog budžeta.\nImajući u vidu kompleksnost navedenih obaveza, Ministarstvo javne uprave i tim EU projekta tehničke podrške i dalje će obezbjeđivati stručnu pomoć u realizaciji istih.\nObukama su prisustvovalu službenici/-ice iz: Ministarstva javne uprave (4), Ministarstva finansija (2), Ministarstva pravde (3), Ministarstva zdravlja (5), Ministarstva kulture (4), Ministarstva ekonomije (2), Ministarstva prosvjete (2), Ministarstva za ljudska i manjinska prava (6), Ministarstva rada i socijalnog staranja (4), Ministarstva održivog razvoja i turizma (2), Ministarstva saobraćaja i pomorstva (2).\nPredavači na radionici su bili Igor Vidačak, lider DEU projekta tehničke podrške i Marija Janković, samostalna savjetnica III u Nacionalnoj kancelariji za saradnju s nevladinim organizacijama.